Đurić: Kosovo nije, niti će biti nezavisna država | Radio Kosovska Mitrovica\n10. June, 2020 14:54 |\nDirektor Kancelarije za Kosovo i Metohiju Marko Đurić je izjavio da očekuje da će biti pritisaka da se dijalog ubrza, možda čak i da se iznude ili nametnu neka specifična rešenja.\nOn dodaje da su pritisci i visoka očekivanja oduvek pratili proces normalizacije odnosa Beograda i Prištine i da smo mi u toj bujici naučili da plivamo.\n“Srbija se brani u svakoj srpskoj kući i avliji na Kosovu i Metohiji. Zato je prioritet nad prioritetima da se iskoriste svi mehanizmi da se osiguraju bezbednost i egzistencija srpskog naroda u pokrajini. Srbi na KiM predsednika Vučića podržavaju gotovo jednodušno, jer u njemu opravdano prepoznaju najsnažnijeg garanta zaštite srpskog naroda i srpskih interesa” rekao je Đurić u intervjuu za list “Jedinstvo”.\n“Prvi put imamo situaciju da je pola albanske političke scene u Prištini posvađano sa SAD a druga polovina sa EU. Biće najpre interesantno videti kako će u Prištini pomiriti te protivrečnosti. Beograd nikada nije dovodio u pitanje potrebu nastavka dijaloga, ali u predstojećem periodu treba da vidimo sa kim sve, u kom svojstvu i sa kojim ciljem treba da razgovaramo, odgovorio je Marako Đurić, direktor Kancelarije za Kosovo i Metohiju, na pitanje Jedinstva kakva su očekivanja Srbije od nove kosovske vlade u pogledu nastavka dijaloga i dodao “Ne zaboravimo na činjenicu da među relevantnim međunarodnim akterima postoje suštinski različita viđenja problema KiM, pa čak i da nesaglasje postoji među državama koje podržavaju projekat kosovske nezavisnoti. Pred nama je mnogo nepoznanica koje će morati da budu otklonjene pre nego što dijalog bude nastavljen. Što se situacije u Prištini tiče, jasno je da su se tamo prividno prizvali pameti pod snažnim inostranim pritiskom, ali ne verujem da je došlo do neke suštinske promene stanja političke svesti”.\nIako Priština nije realizovala dogovoreno iz Briselskog sporazuma, a pre svega ZSO, EU je uvek pozivala obe strane na implementaciju Briselskog sporazuma. Da li je EU tokom dijaloga imala ulogu nepristrasnog moderatora ili se moglo osetiti navijanje?\n“Sama činjenica da neke države članice ne dele naša stanovišta o istorijskim događajima koji su doveli do protivpravne agresije na SRJ, do uspostavljanja međunarodne uprave na terenu, a zatim i do jednostranog proglašenja nezavisnosti Kosova, svedoči da većina članica EU u ovoj stvari nije na našoj strani. Iako formalno statusno neutralan, dijalog se uvek odvijao uz podrazumevani stav EU da su Beograd i Priština manje-više ravnopravni sagovornici”.\n“Većina članica EU na samoproglašeno Kosovo gleda kao na političku i istorijsku činjenicu i nikada nije sugerisala da bi u statusnom smislu situacija na KiM trebalo da bude vraćena u pređašnje stanje – ono koje smo imali pre protivpravne agresije na SRJ. I na terenu je EU radila na konsolidovanju jednostrano proglašene kosovske državnosti, i niko se nije ni trudio mnogo da to sakrije”.\n“U tehničkom smislu EU je do sada bila posrednik u dijalogu, ali je u suštinskom smislu često bila tutor Prištine. I ovom prilikom, međutim, moram da još jednom zahvalim Grčkoj, Španiji, Kipru, Slovačkoj i Rumuniji na doslednosti u odluci da ne priznaju jednostrano proglašenu nezavisnost naše južne pokrajine”.\nPošto Srbija nije ustuknila ispred taksi i recipročnih mera Prištine, šta bi mogao biti sledeći korak u vidu pritiska na Srbiju?\n“U poslednje vreme se od pojedinih aktera u međunarodnoj zajednici moglo čuti licitiranje raznim rokovima za postizanje suštinskog napretka u dijalogu, međutim formalnih rokova nema, niti ih može biti, budući da jedan ovako kompleksan problem ne može biti rešen preko noći”.\n“I to kažem kao neko ko je preko 200 puta odlazio u Brisel na razgovore o KiM. Očekujem da će biti pritisaka da se dijalog ubrza, možda čak i da se iznude ili nametnu neka specifična rešenja, ali pritisci i visoka očekivanja su oduvek pratili proces normalizacije odnosa Beograda i Prištine i mi smo u toj bujici naučili da plivamo”.\nDa li je odluka Prištine da ukine trgovinsku blokadu prema centralnoj Srbiji otvorila vrata za nastavak dijaloga?\n“Dvogodišnjom blokadom trgovine između centralne Srbije i Kosova i Metohije naneta je ogromna šteta ne samo našim ekonomijama, već je fatalno unazađen i proces normalizacije odnosa Beograda i Prištine, budući da je ekonomska saradnja neophodan sastojak normalizacije odnosa. Očekujem da vidim kako će ta odluka biti sprovedena, a nakon toga smo otvoreni za razgovor o tome kako se šteta prouzrokovana anticivilizacijskim i jednostranim delovanjem Prištine može ublažiti ili otkloniti. Pred nama je proces ponovnog uspostavljanja poverenja, koje je potpuno urušeno postupanjem Prištine”.\nNemačka i najveći broj zapadnih zemljalja koje su priznale takozvano nezavisno Kosovo, snažno se protive razgraničenju, odnosno promeni granica Kosova i Metohije. Znači li to da je za njih rešenje za Kosovo i Metohiju samo „nezavisna država”?\n“Do pre samo nekoliko godina svi sponzori jednostrano proglašene nezavisnosti Kosova nastupali su sa manje-više identičnog stanovišta: da je nezavisno Kosovo zadato stanje, a da Srbija može samo da se povinuje i prihvati tu činjenicu. Mi smo, međutim, godinama ukazivali na to da u međunarodno-pravnom smislu nezavisno Kosovo ne samo da nije gotova stvar, već da veći deo čovečanstva i dalje ne priznaje takvo stanje, i da Kosovo ne može postati ni članica Ujedinjenih nacija ni najvažnijih međunarodnih organizacija i institucija”.\n“Deo međunarodne zajednice je praktično ozakonio posledice brutalnog etničkog čišćenja na KiM, i to u lice kažem svakom inostranom sagovorniku. Naš zadatak je da, i pored pasivnosti i nezainteresovanosti dela međunarodne zajednice za ovaj problem, očuvamo srpsku populaciju koja je ostala da živi na KiM i da na svaki način pomognemo onima koji i dalje žele da se vrate”.\n“U međuvremenu, predsednik Aleksandar Vučić napravio je preokret u međunarodnoj politici kada je reč o Kosovu i Metohiji. Zahvaljujući našem lobiranju i snaženju međunarodnih kapaciteta Srbije, podrška samoproglašenom Kosovu nastavila je da se osipa. Čak 18 država povuklo je priznanje, a Priština je doživela fijasko pri pokušaju da se ubaci u Unesko, Interpol, Svetsku carinsku organizaciju i mnoge druge međunarodne organizacije. Možda najvažnija promena je to što danas prvi put posle dugog niza godina neke veoma moćne države počinju da obraćaju pažnju i na to šta Srbija želi. Odgovor na vaše pitanje je zato: Kosovo nije, niti će biti nezavisna država, a Srbija nema nameru da na bilo koji način pomogne afirmaciju projekta samoproglašenog Kosova”.\nU novoj kosovskoj vladi dva ministra su iz Srpske liste. Uvek se postavlja pitanje da li je viši interes srpskog naroda na KiM, učestvovati u institucijama vlasti u Prištini ili biti van njih…?\n“Srbi na KiM su danas najsnažniji garant priisustva države Srbije u našoj južnoj pokrajini. Srbija se brani u svakoj srpskoj kući i avliji na KiM. Zato je prioritet nad prioritetima da se iskoriste svi mehanizmi da se osiguraju bezbednost i egzistencija srpskog naroda u pokrajini. Možda ste u pravu zato što pitanje učešća Srba u privremenim prištinskim institucijama tumačite kao izbor između dva zla, i, ako je tako, onda je ono što je odlučila Srpska lista svakako manje od dva zla. Naš zadatak je da u godinama pred nama ekonomski i politički snažimo srpski narod u pokrajini, ali pre svega da snažimo Srbiju u celini, jer samo na taj način možemo efikasno braniti svoje državne i nacionalne interese na KiM”.\nPitanje bezbednosti je i dalje suštinsko pitanje sa kojim se suočavaju Srbi na Kosmetu. Gotovo da nema dana da nije opljačkana neka srpska kuća ili da nisu napadnuti povratnici u Metohiji, a međunarodna zajednica i dalje ćuti?\n“U proteklih nekoliko meseci imali smo blizu stotinu napada na Srbe i njihovu imovinu na KiM. Čak i kada ti incidenti nisu najneposrednije etnički motivisani, oni to posredno jesu, jer i politički ekstremisti i kriminalci napadaju Srbe i njihova imanja zato što je u društvu stvoreno mišljenje da je to dozvoljeno i nekažnjivo. Mi konstantno upozoravamo međunarodnu zajednicu da je reč o pokušaju da se situacija na terenu nasilno izmeni, tako što bi Srbi zbog nebezbednosti bili primorani da se isele, pre svega iz najudaljenijih enklava. Pred sobom u suštini imamo pokušaj kampanje etničkog čišćenja, iako ona najčešće ima oblik običnih kriminalnih, imovinskih delikata. Ćutanje i pasivnost dela međunarodne zajednice po ovom pitanju me ljuti, ali me ne iznenađuje. Ukoliko sve te incidente ne posmatramo kao obične kriminalne delikte, oni su onda logično deo šireg plana, a svi znamo kakav je plan i želja Prištine”.\nNavršava se 21 godina od dolaska međunarodne misije na Kosovo i Metohiju u čijem prisustvu je većina Srba proterana iz svojih domova, a nad mnogima su učinjeni svirepi zločini. Da li međunarodni činioci imaju to u vidu prilikom pregovora o Kosovu i Metohiji?\n“Mi i dan-danas, dve decenije po završetku rata na KiM imamo oko 80.000 uzurpiranih srpskih kuća i stanova i više od 200.000 ljudi koji su bili primorani da napuste svoje domove i još se nisu vratili. Međunarodna zajednica je učinila znatne napore da interno raseljene Srbe integriše u novim mestima prebivališta i neznatne napore da Srbe u većem broju vrati u predratna prebivališta. To su činjenice i ne plašim se da ih izgovorim. Deo međunarodne zajednice je praktično ozakonio posledice brutalnog etničkog čišćenja na KiM, i to u lice kažem svakom inostranom sagovorniku. Naš zadatak je da, i pored pasivnosti i nezainteresovanosti dela međunarodne zajednice za ovaj problem, očuvamo srpsku populaciju koja je ostala da živi na KiM i da na svaki način pomognemo onima koji i dalje žele da se vrate”.\nPored etničkog čišćenja srpskog naroda sa svog vekovnog prostora, Albanci ne prestaju da falsifikuju istoriju kojom prisvajaju srpske manastire i crkve…?\n“Ni sami Albanci ne doživljavaju našu versku i kulturnu baštinu kao svoju, jer ne bi je oni najekstremniji među njima onako oduševljeno uništavali i palili u svakoj prilici koja im se ukazala. Ti pokušaji falsifikovanja istorije i otimanja tuđe tradicije i kulture jesu deo velikoalbanske ideološke matrice, a ne plod nekog široko rasprostranjenog narodnog sentimenta. Mi naravno nećemo ni po koju cenu dozvoliti da nam neko otme ili uništi Gračanicu, Dečane, Pećku patrijaršiju, Bogorodicu Ljevišku i sve ostale svetinje na KiM. Ja bih, čak, voleo da Albanci počnu da masovnije uvažavaju i istorijsku i kulturnu vrednost naših svetinja na KiM, jer bi tako naši manastiri i nacionalna baština bili zaštićeniji, ali bojim se da je pred nama vreme intenzivnije islamizacije Kosova i Metohije i da vreme izazova za našu crkvu i svetinje nije završeno”.\nSrpski narod na KiM na svim izborima pokazuje svoju odanost Republici Srbiji. Čiji su interesi i čemu pokušaji predstavljanja da srpski narod na Kosovu i Metohiji ne podržava vlast u Beogradu, već da mu se nešto nameće?\n“Sponzori samoproglašenog Kosova predsedniku Aleksandru Vučiću i svima nama koji smo se proteklih godina bavili problemima na KiM nikada neće oprostiti to što smo uspeli da politički homogenizujemo srpski narod u pokrajini. Zato danas tamo u prištinskim institucijama nema nijednog srpskog predstavnika koji će dati glas za neki antisrpski zakon ili odluku. To i separatistima i njihovim tutorima komplikuje život i zato je razumljiv i njihov pokušaj da se srpska sloga u odbrani državnih i nacionalnih interesa prikaže kao nametnuto jednoumlje. Srbi na KiM predsednika Vučića podržavaju gotovo jednodušno, jer u njemu opravdano prepoznaju najsnažnijeg garanta zaštite srpskog naroda i srpskih interesa”.\nU proteklom periodu tokom epidemije koronavirusa naše zdravstvene ustanove su snabdevene kao i sve ostale u centralnoj Srbiji. Šta je još u planu po pitanju poboljšanja zdravstvenih usluga u srpskim sredinama?\n“Sa velikim zadovoljstvom i ponosom mogu da kažem da je epidemija u većinski srpskim sredinama na KiM gotovo pobeđena. Danima nismo imali nove slučajeve oboljevanja od koronavirusa, a u sredinama južno od Ibra nismo ni imali obolele. Pokazalo se koliko je krucijalno važno da naše zdravstvene ustanove na KiM funkcionišu u okviru jedinstvenog zdravstvenog sistema Srbije. Mere borbe protiv epidemije proglašene u Beogradu dosledno su sprovođene i u našim mestima na KiM, linije snabdevanja lekovima, medicinskim i životnim namirnicama su funkcionisale, svi teži bolesnici su hospitalizovani u najboljim klinikama širom Srbije. Srbija će nastaviti da snaži svoj zdravstveni sistem na KiM, pogotovo sada kada se pokazalo koliko je to važno”.\nDa li biste mogli da izbrojite sve završene i započete projekte na Kosovu i Metohiji od kada obavljate posao direktora Kancelarije za KiM?\n“Prostor koji ste predvideli za ovaj intervju bio bi previše mali da se pobroji sve što smo uradili, ali za tim možda nema ni potrebe, jer „Jedinstvo” se distribuira pre svega našem narodu na KiM, a ljudi tamo veoma dobro znaju i šta smo uradili i koliko smo bili prisutni na terenu. Svim političkim protivnicima koji se drznu da nam nešto prigovore pomenem samo stotine novoizgrađenih ili potpuno renoviranih kuća i stanova na KiM. Da smo samo to uradili, bilo hvale vredno, a uradili smo još mnogo mnogo toga. Možda biste jedan specijalni broj „Jedinstva” mogli da posvetite tome šta je sve Srbija uradila proteklih godina za svoj narod na KiM”.\nIma li trajnog i sveobuhvatnog rešenja za KiM bez kompromisa i uvažavanja Srbije kao najznačajnijeg faktora kada je KiM u pitanju?\n“Razume se da nema. To danas švataju i u Prištini, ali švataju i u svetskim centrima moći. Godinama je stvarana fama da se projekat samoproglašenog Kosova razvija samostalno i mimo volje Srbije, ali svima je jasno da je to bila samo propaganda. Srbija je danas sasvim drugačija nego pre 20 godina, svet je drugačiji, pa i prioriteti nekih svetskih sila. Rešenje, ako će ga uopšte biti, moraće da bude doneto uz uvažavanje interesa Srbije i srpskog naroda na KiM. To ne znači da na nas neće biti vršeni pritisci kako bismo pristali da izgubimo sve a da ne dobijemo ništa, ali Srbija, i pored sve konstruktivnosti u odnosu sa stranim partnerima, nije država koja će na tako nešto da pristane” zaključuje direktor Kancelarije za Kosovo i Metohiju Marko Đurić.\nIzvor: Jedinstvo / Radio Kosovska Mitrovica


Kentera: Vreme je da Rusi dignu ruke od Crne Gore\nI. Đ. 30. marta 2017. 13:00\nPodrškom prijemu Crne Gore u NATO, Sjedinjene Američke Države su poslale jasnu poruku Rusiji da apsolutno ne može da se meša u unutrašnja pitanja vojnog saveza, ocenio je predsednik Atlantskog saveza Savo Kentera.\n„Članstvo Crne Gore u NATO potvrđuje njeno mesto u evroatlantskom sistemu vrednosti“, rekao je Kentera za podgoričke Vijesti i dodao:\n„Mislim da je vreme da shvate da treba da dignu ruke odavde i da ovde više nemaju apsolutno šta da traže, već da su dobrodošli samo kao gosti“.\nKomentarišući ratifiakciju u Senatu, iz američke ambasade su kazali da je podrška 97 od 100 senatora veliki korak napred prema članstvu.\n„Verujemo da članstvo Crne Gore u NATO potvrđuje njeno mesto u evroatlantskom sistemu vrednosti i da će doprineti miru, stabilnosti i prosperitetu na Balkanu, u Evropi i SAD“, saopšteno je Vijestima iz Ambasade SAD.\nOva odluka je potvrda i američke posvećenosti Balkanu i NATO u trenutnu kada su mnogi očekivali da će se spoljna politika SAD promeniti dolaskom Donalda Trampa na vlast, smatra Kentera.\nPosle odluke Senata, poslednji korak u američkoj ratifikaciji je potpis Trampa, a Kentera očekuje da se i to desi uskoro.


NORMALIZACIJA ODNOSA KORISNA ZA SVE: EU pozdravila sporazum između Izraela i Ujedinjenih Arapskih Emirata, na Zapadnoj obali protesti - GlobalCir\nDATI PRILIKU DIPLOMATIJI: Erdogan je voljan sastati se s grčkim premijerom - 3 horas ago\nEvropska unija (EU) u petak je pozdravila sporazum između Izraela i Ujedinjenih Arapskih Emirata (UAE) o uspostavljanju formalnih diplomatskih veza, javlja Anadolu Agency (AA).\n“Normalizacija odnosa će biti od koristi za obje strane, a važna je i u pogledu regionalne stabilnosti”, rekla je novinarima Nabila Massrali, glasnogovornica za vanjsku politiku Evropske komisije.\nNaglasila je da EU i dalje podržava ideju dvodržavnog rješenja kao jedinog puta za okončanje krize između Izraela i Palestine.\n“EU je posvećena dvodržavnom rješenju i spremna je raditi na obnovi pregovora između Izraelaca i Palestinaca“, rekla je Massrali.\nNa Zapadnoj obali protesti\nIzrael i Ujedinjeni Arapski Emirati (UAE) postigli su u četvrtak historijski dogovor koji će dovesti do potpune normalizacije diplomatskih odnosa dviju zemalja Bliskog istoka. Sporazum je postignut posredovanjem predsjednika SAD-a Donalda Trampa.\nU zajedničkom saopćenju SAD-a, UAE i Izraela navodi se da će ovim dogovorom promovisati mir u regiji Bliskog istoka, dodajući da je ovaj korak dokaz odvažne diplomatije i vizije trojice vođa, aludirajući na prestolonasljednika Abu Dabija Mohammeda bin Zayeda al-Nahyana, američkog predsjednika Donalda Trampa i izraelskog premijera Benjamina Netanyahua.


Voda u Pančevu ispravna za piće\nVoda u Pančevu je ispravna i za piće i za pripremanje hrane, izjavio je u nedelju gradonačelnik Pančeva Pavle Radanov.\nRadanov je novinarima nakon sednice Gradskog štaba za vanredne situacije rekao da je Grad Pančevo zbog oprečnih rezultata analiza vode angažovao tri ustanove - Batut, pančevački i beogradski Zavod za javno zdravlje da urade uzorkovanje vode.\nOn je rekao da sve te tri ustanove, koje su 6. juna uzorkovale vodu na više lokacija u Pančevu, imaju rezultate koji pokazuju da ne postoji povećana koncentracija trihalometana u vodi, i da su o tome obavestili gradski štab za vanredne situacije Pančeva.\n"Njihovi rezultati su pokazali da je količina trihalometana u vodi oko 31 jedinice, dok je preko 100 jedinica opasno", objasnio je Radanov.\nPrema njegovim rečima, građani vodu mogu da koriste, a cisterne sa pijaćom vodom će biti u gradu do 15 sati zbog, kako je rekao, građana koji još nisu saznali da je voda ispravna.\nI Ministar zdravlja Zlatibor Lončar potvrdio je da je voda u Pančevu ispravna i da može da se koristi za piće. "Urađene su analize u tri laboratorije i voda za piće danas u Pančevu je toliko kvalitetna da može da se koristi za piće", rekao je Lončar.\nOn je dodao da će se ubuduće kontrola vode u Pančevu raditi svakoga dana.


Izvor: RTS/Sport arhiva vesti 16.05.2019 - Naslovi.net\nĐoković lako sa Šapovalovom, danas igra još jedan meč\nNajbolji teniser sveta Novak Đoković plasirao se u treće kolo mastersa u Rimu pobedom nad Denisom Šapovalovom od 6:1, 6:3. Đoković je relativno brzo završio posao protiv Kanađanina, ali ga već tokom večeri očekuje novi meč, pošto je čitav… »\nKolšrajber sledeći Đokovićev protivnik u Rimu\nNemački teniser Filip Kolšrajber sledeći je protivnik Novaka Đokovića na mastersu u Rimu. Kolšrajber je savladao Marka Čekinata u drugom kolu, rezultatom 6:3, 6:3. Nemac je protiv Italijana završio posao za 70 minuta i obezbedio duel sa Novakom… »\nAustralijanac Nik Kirjos izgubio je živce posle kazne zbog nesportskog ponašanja. Počeo je da šutira sve oko sebe, bacio je stolicu na teren, a onda napustio meč protiv kvalifikanta Norvežanina Kaspera Ruda. Kirjos nastavlja sa incidentima. Pri… »


Humanitarna akcija za decu bez roditeljskog staranja - Prijatelji dece Srbije zajedno sa Ariel 3u1 PODS i Lenor\nNaša članica Prijatelji dece Srbije, zajedno sa Ariel 3u1 PODS i Lenor organizuju akciju prikupljanja garderobe za decu širom Srbije u cilju pomoći i podrške dece bez roditeljskog staranja. Potrebno je da odvojite odeću iz svojih ormana koja nije korišćena ili vašoj deci više nije potrebna, i donesete je u neki od Delhaize Serbia objekata – Maxi, Tempo i Shop&Go, širom Srbije. Pogledajte i VIDEO putem kojeg se pozivaju građani/ke na ovu humanitarnu akciju.\nPrijatelji Dece Srbije podržali su organizaciju i realizaciju ove akcije. Spisak lokacija na koju možete odneti odeću za decu, možete naći ovde.


Besnik Bisljimi (Foto KoSSev)\nBisljimi je pred komisijom za spoljne poslove kosovskog parlamenta rekao da je za to predviđeno 105 dana.\n"Predstavili smo vodič kako da normalizujemo situaciju sa snabdevanjem na severu, za ovo je predviđeno 105 dana i blizu smo finalizacije ovog sporazuma", rekao je on.\nOdbio je da iznese detalje, pravdajući da time ne "ugrozi (dogovor) u poslednjem trenutku".\n"Na dobrom smo putu da konačno uđemo u normalan sistem snabdevanja, naplate i plaćanja računa za energiju", rekao je Bisljimi, inače šef pregovaračkog tima Kosova u dijalogu sa Srbijom.\nKazao je i da zbog nespremnosti srpske strane do sada nema sporazuma o registarskim tablicama.\nOcenio je da napredak u te dve teme može da pošalje signal građanima da se u dijalogu mogu postići dogovori od kojih imaju direktnu korist.\nBisljimi smatra i da je to preduslov za stvaranje odgovarajuće atmosfere za, kako je naveo, otpočinjanje pregovora za sveobuhvatni sporazum dvojice najviših zvaničnika Kosova i Srbije.


„Alumina” dogovorila poslovnu saradnju sa rudnicima iz zapadne Hercegovine - Iz Posušja i Širokog Brijega stiže 100.000 tona boksita u 2019. godini - infoBirač\n„Alumina” dogovorila poslovnu saradnju sa rudnicima iz zapadne Hercegovine – Iz Posušja i Širokog Brijega stiže 100.000 tona boksita u 2019. godini\n16 Januara, 2019 admin\n„Alumina” dogovorila poslovnu saradnju sa rudnicima iz zapadne Hercegovine\nIz Posušja i Širokog Brijega stiže 100.000 tona boksita u 2019. godini\nPredstavnici kompanije „Alumina” iz Zvornika i Rudnika boksita iz Posušja i Širokog Brijega dogovorili su saradnju prema kojoj bi ova dva rudnika u 2019. godini trebalo da isporuče 100.000 tona rude boksita za potrebe rada zvorničke fabrike.\nPrema ugovoru koji je danas potpisan u Zvorniku, rudnik iz Posušja trebalo bi da isporuči 60.000 tona rude boksita, a rudnik iz Širokog Brijega 40.000 tona.\nU „Alumini” smatraju da je veoma važna saradnja sa ovim rudnicima jer se tako obezbjeđuju potrebne količine rude za redovan rad u ovoj fabrici.\nDirektor poslovne oblasti Razvoj i Kontrola kvaliteta u „Alumini“ dr Zoran Obrenović rekao je nakon sastanka da su rudnici boksita iz Posušja i Širokog Brijega dugogodišnji partneri i da je cilj da se još više razvija saradnja.\n-Kompanija „Alumina“ već duži period sarađuje sa Rudnicima boksita iz Posušja i Širokog Brijega, gdje su izuzetno kvalitetna ležišta boksita, što je veoma bitno sa ekonomskog aspekta za poslovanje naše fabrike – istakao je Obrenović, dodajući da će za ispunjenje ovogodišnjeg plana proizvodnje u „Alumini“ biti potrebno više od milion i sto hiljada tona rude boksita.\nDirektori Rudnika boksita iz Posušja i Širokog Brijega Petar Petric i Stanko Ljubić su rekli da je „Alumina“ njihov strateški partner kojem rudu isporučuju duži niz godina i da su zadovoljni saradnjom.\nKako je rečeno na današnjem sastanku, isporuka rude iz Posušja i Širokog Brijega biće nastavljena već od četvrtka 17. januara i odvijaće se po dinamici potpisanog ugovora.\n(Služba za odnose s javnošću kompanije „Alumina”)\n„Odmah se odazivam pozivu braćo, ali i moje troje djece” – Za džihad u BiH spremno 10.000 mudžahedina\nProtiv Osmačanina podnijet izvještaj tužilaštvu zbog napada na službeno lice\nDrina slavila u kontrolnom susretu\nZavršen ciklus „NTC“ radionica za darovitu djecu\n1 Aprila, 2019 1 Aprila, 2019 admin\nDanas testiranje 16 primarnih i sekundarnih kontakata zaražene osobe iz Zvornika


RTCG - Radio Televizija Crne Gore - Nacionalni javni servis :: Korona virus - Svijet :: Incidenti tokom demonstracija u Italiji\n27. 10. 2020. 09:06 >> 09:05 3\nIncidenti tokom demonstracija u Italiji\nZatvaranje restorana i barova od 18 sati i svih pozorišta, bioskopa i sportskih sala na mjesec dana izazvalo je bijes i zabrinutost u zemlji koja je već teško pogođena dvomjesečnim zatvaranjem ovog proljeća i koja će ove godine zabiljeležiti najtežu recesiju od Drugog svjetskog rata.\nU centru Milana, glavnog grada Lombardije, regiona koji je zabilježio najveći broj zaraženih korona virusom, nekoliko stotina demonstranata sinoć se sukobilo sa interventnom policijom.\nU malom lučkom gradu Pezaru nedaleko od San Marina na istoku policija je intervenisala u restoranu čiji vlasnik je pozvao 90 ljudi na večeru da pokaže da odbija da zatvori u 18 časova.\n"Možete me uhapsiti, neću više zatvarati", rekao je on.\nPremijer Duzepe Konte treba danas da predstavi mjere podrške za sektore najteže pogodjene mjerama restrikcije. Prema sindikatu FIPE-Konfkomersio nove mere će koštati sektor ugostiteljstva dodatnih 2,7 milijardi eura.\nU Italiji je juče zabilježeno oko 17.000 novozaraženih korona virusom u jednom danu. Ukupno u zemlji je zaraženo preko 500.000 ljudi a više od 37.000 je umrlo.


Rešena saga oko pasoša u BiH: Ugovor vredan 11 miliona KM ponovo dobio "Milbauer"\nKomisija za nabavke Agencije za identifikacione dokumente, evidenciju i razmenu podataka (IDDEEA) u nastavljenom postupku za izbor najboljeg ponuđača za izradu pasoških knjižica izabrala je kompaniju "Milbauer" iz Banjaluke.\nNa tender za izradu pasoških knjižica koji je raspisala IDDEEA dve kompanije su ispunile sve uslove tražene u konkursu, a to su "Milbauer" iz Banjaluke i UAB "Garsu pasaulis" iz Litvanije.\nNakon razmatranja ponuda, Komisija za nabavku pri IDDEEA je ponovo izabrala firmu "Milbauer" kao najboljeg ponuđača, tako da će ta firma, kao i do sada izrađivati pasoše građanima BiH.\nPrvobitno se na tender prijavila i francuska kompanija "Gemalto", ali je ubrzo uložila žalbu zbog čega je celi postupak obustavljen.\nIpak, francuska kompanija je ubrzo odustala od žalbe, pa je Kancelarija za razmatranje žalbi BiH dala dozvolu da se nastavi postupak izbora najboljeg ponuđača.\nAktuelni ugovor za izradu pasoša koji je imala firma "Milbauer" ističe sutra, a danas je potpisan novi ugovor s istom kompanijom.\n- Predmet ugovora koji je danas potpisan između IDDEEA i kompanije "Milbauer" je izrada i isporuka maksimalno 550.000 komada pasoških knjižica. Trajanje ugovora je 12 meseci, a vrednost za navedenu količinu pasoških knjižica iznosi 10.997.415,00 KM s PDV. Dobavljaču će biti plaćena samo količina pasoša koja bude izrađena, što zavisi od broja podnesenih zahteva kod nadležnih organa- istakli su iz IDDEEA - prenosi Klix.\nMinistar bezbednosti BiH Dragan Mektić nedavno je izneo niz optužbi na račun poslovanja kompanije "Milbauer" naglašavajući da imaju monopol i ugovore koji su potpisali s IDDEEA, a koji su štetni za državu i građane BiH.\nIDDEEA: Građani BiH od 21. marta neće moći da izvade pasoše\nGRAĐANI BIH NE OSTAJU BEZ PASOŠA? Raspisan tender za nabavku knjižica\nPodsećamo, prošle godine uhapšen je bivši direktor "Milbauer" zbog optužbe za zloupotrebu položaja i nezakonitosti u procesu izbora preduzeća "Milbauer" za učešće u izradi ličnih dokumenata za građane BiH.\nVrednost ugovora koji je kompanija "Milbauer" imala s IDDEEA je viši od 100 miliona KM.\nNEMA KRIZE ZA PASOŠE Odbijena žalba francuske kompanije, Milbauer dobija posao\nIzrada pasoša u BiH u smanjenom kapacitetu, nedostaje repromaterijala\nNabavka novih pasoških knjižica: Raspisan tender vredan 25,6 miliona KM


KPMG proglašen za lidera u pružanju savetodavnih usluga za informacionu bezbednost KPMG proglašen za lidera u pružanju savetodavnih usluga za informacionu bezbednost – Personal magazin\nMeđunarodna konsultantska kuća KPMG imenovana je za lidera u pružanju konsultantskih usluga u oblasti informacione bezbednosti od strane globalne nezavisne istraživačke agencije Forrester Research. Prema istraživanju agencije Forrester Research objavljenom…\nMeđunarodna konsultantska kuća KPMG imenovana je za lidera u pružanju konsultantskih usluga u oblasti informacione bezbednosti od strane globalne nezavisne istraživačke agencije Forrester Research.\nPrema istraživanju agencije Forrester Research objavljenom u izveštaju ”Forrester Wave” ™, kompanija KPMG je osvojila najviše bodova za trenutnu ponudu i strategiju u kategoriji „Konsultantske usluge u oblasti informacione bezbednosti za prvi kvartal 2016. godine“.\n“KPMG je preneo bezbednost informacionih sistema u srce svog poslovanja”, navodi se u Forrester izveštaju autora Martina Vitvorta. “Da bi poduprela ovo opredeljenje kompanija KPMG je povećala i produbila svoju paletu usluga, investirajući u istraživanje i razvoj kao i u akvizicije.”\nForrester izveštaj pokazao je da su Klijenti kao prednosti kompanije KPMG posebno istakli strateško savetovanje, predmetnu stručnost, kao i fleksibilnost i prilagodljivost. Takođe, u Izveštaju se navodi da “KPMG ima jasan stav o relevantnim problemima bezbednosti za poslovne rukovodioce i tehničko osoblje.”\n„Informaciona bezbednost se više ne posmatra samo kao tehnološki rizik već kao ključna komponenta poslovnih inovacija“, naglasio je Malkolm Maršal, KPMG direktor za informacionu bezbednosti na globalnom nivou.\nKPMG proglašen za lidera u pružanju savetodavnih usluga za informacionu bezbednost was last modified: February 9th, 2016 by Redakcija


Brod, Derventa, Zavidovići, Orašje, Tuzla, Ribnik, Čelić, Čelinac, Kostajnica, Maglaj, Žepče, Šekovići su najugroženija područja u kojima pripadnici Oružanih snaga BiH rade i 12. 08. 2014. godine na saniranju posljedica poplava.\nUkupno je danas angažovano 17 inžinjerijskih mašina, 14 motornih vozila, a personal Oružanih snaga koji je angažovan u skladu sa Odlukom Predsjedništva BiH i Naredbe ministra odbrane BiH od 08. 08. 2014. godine, intenzivno pomože civilnom stanovništvu u saniranju posljedica poplava. Zavidan je angažman Oružanih snaga i na postavljanju mostova. Tako je u općini Šeković saniran jedan most, a mostovi su postavljeni u općinama Žepče, Bratunac (dva mosta), Lopare, Lukavac, a u pripremi je postavljanje mostova u Zvorniku, Šekovićima (dva mosta) i Lukavac-Šikulje.\nU proceduri su zahtjevi za inžinjerijskim mašinama koje će raditi na sanaciji puteva i klizišta u Kostajnici, Željeznom Polju i Petrovu, kao i zahtjevi za pontonskim mostovima u općini Čelinac.\nPosebno treba istaći pripadnike Inžinjerijskog bataljona Brigade taktičke podrške, koji su od 24. 07. 2014. godine angažovani na radovima oko sanacije nasipa na rijeci Savi i oštećenih objekata u Novom selu u općini Brod. Njihov angažman je pohvalio načelnik općine Brod Goran Garačić, koji je istakao da pripadnici ove jedinice rade izuzetno odgovorno i profesionalno, istakavši kako se “u ovoj situaciji pokazao značaj OS BiH u podršci i pomoći civilnim instiucijama prilikom elemetarnih nepogoda”, čime je odato priznanje pripadnicima OS BiH u njihovim nastojanjima da se život u ugroženim područjima što prije vrati u stanje prije poplava.\nOružane snage BiH angažirane u Željeznom polju


Faktor | Inicijativa mladih za ljudska prava: Prestanite od Srbije da pravite sigurnu kuću za Ratka Mladića\n09.06.2021. / 14:59\nReakcije vlasti Srbije, povezanih osoba i medijske mašinerije na konačnu presudu Ratku Mladiću i izvještaj suda u Hagu Vijeću sigurnosti Ujedinjenih nacija su sramotni pokušaj da se izbjegne odgovornost, potpiruje nacionalistička histerija i produbi nepovjerenje između građana Srbije i ostatka svijeta, saopćila je Inicijativa mladih za ljudska prava (YIHR) u Srbiji.\nApsolutno je netačna izjava premijerke Ane Brnabić da je Srbija posvećena istraživanju svih ratnih zločina, kao i za privođenje optuženih i kažnjavanje odgovornih za zločine, ocijenili su iz YIHR-a.\n- U slučaju Ratka Mladića, Srbija je naprotiv bila sigurna kuća za Ratka Mladića i figurativno i bukvalno. Institucije Srbije nikada nisu otkrile i osudile ko je skrivao Mladića od pravosuđa 15 godina, ko je odgovoran za to što je iako u bjekstvu redovno primao vojnu penziju – i najbolnije od svih ovih pitanja – ko je i zbog čega ubio dvojicu 21-godišnjaka – Dragana Jakovljevića i Dražena Milovanovića, gardiste na straži u Topčideru oktobra 2004. godine - navode iz YIHR-a.\nKako su dodali, institucije Srbije nisu istražile niti utvrdile odgovornost za zatvaranje Bošnjaka koji su u bjekstvu od snaga Ratka Mladića iz zaštićenih zona Žepa i Srebrenica preko Drine pobjegli u Srbiju, i bili zatočeni u logorima Šljivovica i Mitrovo polje u Srbiji, i izloženi mučenju i ponižavanju u ljeto 1995. godine, ili deportovani nazad u ruke Vojsci RS-a.\n- Jasno je da ne postoji nikakva volja Srbije za istraživanje ratnih zločina i drugih krivičnih djela povezanih sa genocidom u Srebrenici i ratom u BiH. Također su veoma licemjerni i prožeti neistinama apeli predsjednika Aleksandra Vučića da osuđeni pred Tribunalom služe svoje kazne u Srbiji, i njegova izjava 'da je Srbija spremna da preuzme svoje obaveze u izvršavanju presuda koje su donijete prema državljanima Srbije, uz nadzor Mehanizma i poštovanje svih ovlašćenja' - naglasili su.\nPrema oceni YIHR-a, u Srbiji ne samo da se ne izvršavaju presude Tribunala, već su potpuno ignorisane. Vojislavu Šešelju nije oduzet zastupnički mandat nakon presude Tribunala, iako je Zakon o izboru narodnih zastupnika jasan – da zastupnik gubi mandat nakon što je osuđen na zatvorsku kaznu dužu od šest mjeseci.\n- Osuđenim pripadnicima Vojske nisu oduzeti činovi iako je Zakon o vojsci jasan da se čin gubi u slučaju osude na kaznu zatvora dužu od godinu dana. Zločinci u Srbiji ne gube privilegije, dobijaju zaštitu i promociju od državnih organa i paradržavnih medija. Krivični zakonik ne zabranjuje negiranje presuda Tribunala u Hagu, kao što zabranjuje negiranje presuda za ratne zločine Međunarodnog krivičnog suda i domaćih sudova - saopćeno je.\nIstakli su i da su sramni pokušaji da se krivica za nedostatak pomirenja u regionu svali na Tribunal u Hagu.\n- Negatore genocida i promotere ratnih zločinaca iz srpske vlasti pitamo – a šta ste vi uradili za pomirenje u regionu? Šta su institucije koje vodite i predstavljate uradile na otkrivanju ratnih zločina, krivičnom progonu ratnih zločinaca, priznanju i pravdi za žrtve ratnih zločina, utvrđivanju sudbina nestalih osoba, popisu žrtava ratova devedesetih i rasvjetljavanju okolnosti pod kojima su stradali? Srbija je dugo bila sigurna kuća za ratne zločince, i danas je za neke, poput Novaka Đukića. Srbija nažalost nije faktor pomirenja u regionu, koliko god pokušala sebe tako da nazove. Srbiji koja slavi i štiti zločince niko ne vjeruje, i niko ne želi da pruži ruku - zaključeno je YIHR-a.\nRatko MladićSrbijapresudagenocidzločinac i kazna\nSud u Ruandi zbog terorizma osudio heroja koji je spašavao ljude u genocidu\nĐukanović odbio Aleksića za ambasadora u BiH, četničke vojvode mu uzori


U Zrenjaninu 1.200 slučajeva porodičnog nasilja u 2012. | Autonomija\nU Zrenjaninu 1.200 slučajeva porodičnog nasilja u 2012.\nNasilje koje se prijavljuje uglavnom se dešavalo i ranije, ali žrtve nisu želele, smele ili imale snage da to i prijave\nU Zrenjaninu je tokom prošle godine prijavljeno 1.200 slučajeva porodičnog nasilja, a više od 200 takvih slučajeva je rezultiralo podnošenjem krivične prijave protiv nasilnika, izjavio je danas Ivan Radin iz zrenjaninske policije.\n„Na osnovu analize utvrđeno je da se nasilje koje se prijavljuje uglavnom dešavalo i ranije, ali da žrtve nisu želele, smele ili imale snage da to i prijave. Najčešće se prijavljuje uznemiravanje koje sprovodi suprug pod dejstvom alkohola“, rekao je Radin na konferenciji za novinare povodom početka akcije za zaustavljanje nasilja u porodici.\nRadin je rekao i da je u 300 od ukupno 1.200 prijavljenih slučajeva porodičnog nasilja na teritoriji Zrenjanina podneta prekršajna prijava.\nKako je naveo, policijska uprava u Zrenjaninu ima dobru saradnju sa Centrom za socijalni rad, kao i sa tužilaštvima u tom gradu i da joj je osnovni cilj zaštita žrtava porodičnog nasilja.\n„Prilikom prijave nasilja, na broj 192, policijski službenik je tu da pruži žrtvi pomoć ili da je odvede tamo gde je neophodno, opet u cilju pružanja pomoći. Imamo i policijske službenike ženskog pola koji rade na liniji 192, tako da one razgovaraju sa žrtvama nasilja, a imaju zadatak i da žrtvama daju bezbednosne savete“, rekao je Radin.\nAkcija protiv porodičnog nasilja u Zrenjaninu sprovodi se pod pokroviteljstvom Organizacije za evropsku bezbednost i saradnju, a pokrenula ju je policijska uprava u tom gradu.


I “Oružari” prikupljaju potpise za opstanak “Zastavine ambulante” | Ritam Grada - vesti Kragujevac\nI “Oružari” prikupljaju potpise za opstanak “Zastavine ambulante”\nRadnici fabrike “Zastava oružje” će se priključiti prikupljanju potpisa za spas “Zavoda za zdravstvenu zaštitu radnika”, čime će poslati poruku da “ne prihvataju nasilje nakon koga će morati da zdravstvene usluge dobijaju čekajući u prenatrpanim čekaonicama domova zdravlja”.\nKako je navedeno u saopštenju Samostalnog sindikata “Zastava oružaja”, radnici podržavaju sve aktivnosti kako bi se utvrdila krivična odgovornost svih zbog neadekvatnog vođenja poslovnih knjiga čime je doveden u pitanje opstanak jedne od najelitnijih radničkih zdravstvenih ustanova u Srbiji, a čija je izgradnja dominantno finansirana i od radničkih para kako bi upravo u toj ustanovi mogli da dobiju najbolju zdravstvenu zaštitu.\n“Skupljanjem potpisa doprinećemo da se spreči velika društvena šteta i otuđenje vrednosti za koje su se borile i gradile generacije radnika fabrike Zastava oružje i svih ostalih koji su svoja zdravstvena prava ostvarivali u ovoj ustanovi preko 60 godina. Nametnuta rešenja koja dovode u pitanje neophodnost postojanja prestižne zdravstvene ustanove stvaraju otpor kod naših radnika, pa pozivamo sve državne organe da spreče izazivanje nepoverenja u državu koja, kao posrednik građana, raspolaže sredstvima za zdravstvo i kao takva treba da bude u svojstvu javnog servisa radnika i građana”, navedeno je u saopštenju “Oružara”.\nZdravlje je jedna od najvažnijih potreba, pa zato Sindikat “Zastava oružje” poziva sve radnike, članove porodica da svojim učestvovanjem kažu ne onima koji nisu dorasli da ozbiljno obavljaju odgovorne poslove koje radnicima dovode u pitanje višedecenijsko pravo lečenja u zdravstvenoj ustanovi.\n“Greške u održavanju zdravlja radnika i građana su nepopravljive i zato treba tražiti razumno, razborito, racionalno i argumentovano prosuđivanje o likvidaciji Zavoda za zdravstvenu zaštitu radnika”, zaključuju “Oružari”.


Pojednostavljena registracija za zaposlene na 34 lokacije koristi se u kombinaciji sa kontrolom pristupa.\n25 različitih automatizovanih rasporeda i praćenje različitih tipova posla.\nMenadžerima i zaposlenima su podaci o vremenu i prisustvu uvek pri ruci (radno vreme, praznici...).\nAll Hours evidencija radnog vremena se koristi za tačnu obradu platnog spiska.\nZa implementaciju i usvajanje je trebalo manje od dva meseca.\nVažne činjenice o kompaniji Clarus, najvećoj oftalmološkoj kompaniji u Sloveniji\nOblast delovanja: Maloprodaja / roba široke potrošnje / e-trgovina\n20+ različitih rasporeda\nUpoznajte kompaniju i njihovu viziju\nClarus je vodeći dobavljač oftalmološke opreme i najveći oftalmološki centar u Sloveniji. Organizacija se sastoji od 34 filijale, ima više od 145 zaposlenih i više od 100 različitih brendova naočara i druge oftalmološke opreme. Clarus već duže od 30 godina uspešno sledi svoju viziju „Znati mnogo, videti dobro i izgledati savršeno“ i zastupa svetski poznate brendove kao što su Calvin Klein, Cartier, Diesel, Dior, Guess, Gucci, Police, Prada, Ray Ban, Versace i mnogi drugi.\nOsim toga, stručnjaci u kompaniji Clarus su među najboljima u oblasti oftalmologije u Sloveniji i nude besplatne preglede vida u svojim prodavnicama. U savremenim ambulantama pružaju usluge specijalista oftalmologa i optometrista, proveravaju oštrinu vida, identifikuju nepravilnosti u vezi sa vidom i pružaju odgovarajuće stručne savete pri izboru dioptrijskih sočiva i naočara.\nClarus ima više od 30 filijala širom zemlje i 25 različitih rasporeda, što zahteva izvanrednu koordinaciju i upravljanje radnom snagom. Osoblje mora da bude optimalno raspoređeno, filijale moraju biti otvorene na vreme a zaposleni moraju imati dobar pregled svojih rasporeda, radnog vremena, preostalih dana godišnjeg odmora i tome slično. Još jedna važna funkcija koju su tražili je geografsko ograničavanje, što omogućava da zaposleni mogu da prijave dolazak i odlazak samo ako su na pravoj lokaciji.\nTrebalo im je jednostavno rešenje koje je bazirano na mobilnim uređajima, ali ipak sposobno da pokrije svu složenost upravljanja filijalama sa različitim potrebama planiranja. Pored toga, Clarus je želeo da poveže podatke o radnom vremenu i prisustvu sa postojećim ERP softverom za bržu i precizniju obradu platnog spiska i sa postojećim HR softverom za bolje upravljanje radnom snagom.\nNaš cilj je bio da pojednostavimo praćenje radnog vremena i prisustva kao i proces prikupljanja podataka neophodnih za preciznu obradu platnog spiska. Želeli smo da smanjimo administrativni posao i da zaposlenima omogućimo preciznu analizu vremena, na primer radno vreme, prekovremeni rad i preostali dani godišnjeg odmora. Samo pomoću Spica All Hours smo uspeli da zadovoljimo sve naše potrebe kada su u pitanju vreme i prisustvo. Suzana Makivić, menadžer ljudskih resursa\nClarus u svojim filijalama koristi Spica All Hours terminale sa satom za registraciju vremena, kako bi zaposleni mogi da registruju dolaske i odlaske. Osim toga, zaposleni mogu da koriste All Hours mobilnu aplikaciju za registrovanje događaja, koja ima funkciju geografskog ograničavanja. Spica All Hours se takođe koristi u kombinaciji sa kontrolom pristupa. Tako menadžment uvek ima u vidu da li su odgovarajući zaposleni u pravo vreme u odgovarajućoj filijali i ko je pristupio određenoj filijali.\nUpravljanje rasporedima je sada veoma jednostavno. Zaposleni (i njihovi menadžeri) u mobilnoj aplikaciji uvek mogu da vide analizu svog vremena i prisustva, uključujući radno vreme, plaćeno odsustvo, pauze za ručak, prekovremeni rad i preostale dane godišnjeg odmora. Menadžeri u bilo koje vreme mogu da vide podatke u realnom vremenu o tome ko radi u kojoj filijali. Clarus koristi All Hours i za upravljanje odsustvima i zahtevima za odsustvo.\nZaposleni su oduševljeni All Hours aplikacijom, jer je veoma jednostavna za korišćenje i zaposlenima pruža vredne informacije. Korišćenje aplikacije je efikasnije (i modernije) u poređenju sa praćenjem radnih sati i prisustva uz pomoć uporednih tabela. Ne možemo zamisliti upravljanje našom radnom snagom bez All Hours aplikacije kompanije Špica. Suzana Makivić, menadžer ljudskih resursa\nAll Hours podržava neograničen broj rasporeda koji se zovu Vremenska pravila i može automatski da izabere odgovarajuće Vremensko pravilo na osnovu toga kada zaposleni dolaze na posao. Clarus koristi 25 različitih rasporeda sa različitim pravilima koja moraju da rezultiraju preciznom obradom platnog spiska. Pored toga, zaposleni koji rade više od 70% smene u popodnevnim satima moraju dobiti dodatnu naknadu, što se mora uzeti u obzir prilikom praćenja radnog vremena i prisustva.\nNa kraju meseca, tačni podaci iz evidencije radnog vremena se lako mogu izvesti i uvesti u ERP softver za automatsku obradu platnog spiska. Koristeći All Hours, Clarus je uspeo da pokrije sve slučajeve radnog vremena i prisustva, zajedno sa automatskim praćenjem prisustva i obradom platnog spiska. Treba pomenuti da je računovodstvo kompanije Clarus pozdravilo automatizaciju obrade platnog spiska, jer je to sada mnogo brže i preciznije.\nSve 34 filijale sada imaju moderan sistem pravljenja rasporeda i praćenja prisustva, zahvaljujući terminalima sa satovima za registraciju koji se koriste u kombinaciji sa mobilnom aplikacijom koju zaposleni rado koriste.\nPokriveno je svih 25 različitih rasporeda, a lako se mogu dodati i novi rasporedi i menadžment uvek zna kada se koja filijala otvara kao i gde ko radi.\nClarus je na obradi platnog spiska uštedeo desetine radnih sati mesečno.\nImplementacija i usvajanje su trajali samo 2 meseca i nisu zadali glavobolje kompaniji Clarus.\nDa li i vi želite da poboljšate efikasnost svog poslovanja uvođenjem sistema za upravljanje radnom snagom?


Potpisan ugovor o koncesiji za izgradnju solarne elektrane u Bileći – Energetika.ba\nMinistar energetike i rudarstva Republike Srpske Petar Đokić i direktor privrednog društva "Energy Financing Team SE Bileća" d.o.o. Bileća Ranko Čokor\nMinistar energetike i rudarstva Republike Srpske Petar Đokić i direktor privrednog društva “Energy Financing Team SE Bileća” d.o.o. Bileća Ranko Čokorilo potpisali su danas u Banja Luci Ugovor o koncesiji za izgradnju i korištenje solarne elektrane na području Bileće.\nEntitetska vlada je u aprilu ove godine dodijelila koncesiju za izgradnju i korištenje solarne elektrane na području te lokalne zajednice.\nKoncesija je dodjeljena na period od 50 godina, a period projektovanja i izgradnje će se realizovati u periodu tri godine.\n– Ugovorom o koncesiji definisana je instalisana snaga solarne elektrane sa fotonaponskim ćelijama od 60MW, sa planiranom godišnjom proizvodnjom od 84GWh, a koncesionar će, u periodu trajanja koncesije, proizvedenu električnu energiju prodavati na tržištu, uključujući i pravo izvoza – saopćeno je iz Ministarstva energetike i rudarstva RS.\nKoncesionar će, u skladu sa Ugovorom, nakon izgradnje solarne elektrane, u budžet RS, plaćati koncesionu naknadu u iznosu od 0,0055KM/KWh, od čega će 95 posto sredstava biti usmjereno u budžet općine Bileća.\nTakođer, koncesionar je prije potpisivanja koncesionog ugovora u budžet RS uplatio jednokratnu naknadu u iznosu od 700.000 KM.\nSolarna energija 107 solarna elektrana 11 top 1672


Vesti online / Vesti / Svet / Amerika u problemu: Koji je sledeći potez Rusije u Sredozemnom moru?\nSAD pokušavaju da shvate kako da reaguju na povećanje ruske vojne aktivnosti u Sredozemnom moru, izjavio je komandant američke ratne mornarice u Evropi i Africi admiral Džejms Fogo u vašingtonskom Centru za strateška i međunarodna istraživanja. Fogo se nalazi a čelu i Ujedinjene komande snaga NATO-a, koje se nalaze u Napulju.\nŠta će biti sledeći korak ruske mornarice?\n- Rusija i dalje povećava svoju vojnu aktivnost u Sredozemnom moru. Samim tim jasno daje na znanje da ne namerava da napusti ovaj region. I mi treba da vidimo kako na to da reagujemo - rekao je admiral Fogo.\n* NATO se uzalud trudi, prednost na Baltiku ima Rusija\nKao primer povećanja aktivnosti ruske Ratne mornarice u Sredozemnom moru Fogo je naveo pohod teške krstarice "Admiral Kuznjecov" koja se, po njegovim rečima, "nalazila na otvorenom moru 86 dana - od 16. oktobra prošle godine do 17. januara ove godine".\n- Rusi spremaju dislokaciju šest savremenih dizel-električnih podmornica klase "Kilo" u Crnom moru, koje mogu da izvode lansiranja krstarećih raketa. One mogu da gađaju iz vode svaku prestonicu država Evrope i Severne Afrike i mi treba da pratimo šta oni rade. Osim toga, Rusi nameravaju da koriste vojnu bazu u sirijskom Tartusu još 50 godina - nastavlja admiral.\n- To nije bilo bezbedno i profesionalno - ukazao je on.\n- U nekom trenutku ruski pilot se približio našem izviđačkom avionu EP-3 na rastojanju od metar i po. Moguće je da ćemo o tome razgovarati na godišnjem sastanku dveju država o sprečavanju incidenata na otvorenom nebu.\nPrema rečima Foga, SAD će i dalje realizovati svoje pravo na slobodu plovidbe i leta u međunarodnim vodama i vazdušnom prostoru.


Završena protestna šetnja Stop krvavim košuljama u Beogradu – NovostiDana.rs\nZavršena protestna šetnja Stop krvavim košuljama u Beogradu\nProtestna šetnja „Stop krvavim košuljama“ u Beogradu završena je večeras nešto pre 20 časova, a protekla je bez incidenata.\nU Takovskoj ulici u Beogradu kolonu učesnika protesta „Stop krvavim košuljama“ presreli su članovi Udruženja „Istinoljublje“\nProtestna šetnja nastavljena je do zgrade Radio-televizije Srbije, gde su učesnici glasno uzvikivali „ua“ i duvali u pištaljke.\nIspred Doma Narodne skupštine protestnu šetnju „Stop krvavim košuljama“ pokušao je da omete predsednik Udruženja porodica ubijenih i kidnapovanih na Kosovu i Metohiji Sima Spasić koji je preko megafona uzvikivao „Savez za Srbiju je zlo za Srbiju“.\n„Savez za Srbiju je zlo za Srbiju, to je bivši režim. Oslobodili su albanske teroriste, zločince koji su ubijali srpske civile i silovali srpske domaćice“, vikao je Spasić.\nŠetnja je nastavljena ka Radio-televiziji Srbije, a učesnici su prošli pored Spasića uzvikujući „Bando krvava“ i „Koga danas bijete“.\nJedan od osnivača Saveza za Srbiju, lider Levice Srbije Borko Stefanović izjavio je večeras da se gradjani i gradjanke, koji su prisustvovali protestnoj šetnji „Stop krvavim košuljama“ u Beogradu, bore za život i slobodu.\nLider Dveri Boško Obradović izjavio je večeras posle protestne šetnje „Stop krvavim košuljama“ da je taj protest znak da je gradjanima „dozlogrdilo“ i da su rešili da se pobune protiv vlasti.\nTrifunović je ispred Filozofskog fakulteta u Beogradu okupljenim gradjanima kazao da se borba mora voditi „glasnim urlanjem na ovu odvratnu ljigavu vlast“.\n„Ispričaću vam priču o čoveku koga su nazivali izdajnikom, taj pesnik zarobljen u telu pravnika probao je sve. Krenuo je sa gajbicama itd. Pevao pesme ‘Kralobag, Karlovac Virovitica’, ‘Selidba u moj novi stan’, ‘Bulevari prijateljstva’… Onda je pesnik hteo da bude jedini, da se narod budi i leže uz njega, kupio je devet televizora, njegove pesme voleo je čak i poligraf“, rekao je Trifunović.\nPoručio je da nema šipke za baš sve glave i da se „ljubav ne usadjuje šipkama“.\nSavez za Srbiju pozvao učesnike protestne šetnje da ne podlegnu pokušaju vlasti da izazove nemire


Hemofarm je spreman za početak primene EU Direktive o falsifikovanim lekovima\nAutor : eVršac feb 06, 2019\n- Hemofarm ne samo da je 100 odsto spreman za primenu ove regulative, već u Evropsku uniju uveliko isporučuje lekove koji ispunjavaju zahteve Direktive: sadrže jedinstvenu identifikacionu oznaku i oznaku za zaštitu od otvaranja. Tržište EU je za nas jedno od najvažnijih i zato smo spremni da uložimo višegodišnji rad u primenu traženih standarda, rekao je ovim povodom generalni direktor Hemofarma Ronald Zeliger.\nDa podsetimo, Evropska unija donela 2016. godine Direktivu o falsifikovanim lekovima sa ciljem da zaštiti pre svega pacijente, ali i proizvođače, od falsifikata. Regulativom su obuhvaćeni Rx lekovi (izdaju se na recept), ali i svi ostali koje proizvođači žele da zaštite iz bilo kog razloga. Našoj industriji EU je dala rok od tri godine da implementira rešenje koje će omogućiti primenu sigurnosnih elemenata na osnovnim pakovanjima. Troškove implementacije sistema snose proizvođači lekova.


preti da bude pokradeno\nPRIŠTINA (SRNA) - Episkop raško-prizrenski Artemije je u otvorenom pismu srpskoj i međunarodnoj javnosti upozorio na novi pokušaj uzurpacije crkvene imovine na Kosmetu i pozvao na zaštitu srpskog duhovnog i kulturnog nasleđa u pokrajini.\n- Najnoviji pokušaj Skupštine opštine Priština, Prištinskog univerziteta i ministarstva obrazovanja da uzurpiraju imovinu SPC u samom centru Prištine, i to u predvečerje Božićnih praznika, još je jedan u nizu primera otvorene institucionalne represije koju provode albanske institucije na Kosovu i Metohiji- kaže se u pismu.\nVladika Artemije je dan pre sednice SO Priština napisao pismo prištinskom gradonačelniku Ismetu Bećiriju, tražeći od njega da ne podrži zahtev Univerziteta i ministarstva obrazovanja, kojim se traži oduzimanje zemlje na kojoj je podignut hram Hrista Spasa. Odgovor nije dobio, ali je mogao da pročita u novinama od 31. decembra 2003. godine da je Skupština opštine oduzela jednu od crkava.\nVladika Artemije konstatuje da je ovo, takođe, ozbiljno upozorenje međunarodnoj zajednici kakvu vrstu društva albanske vođe žele da izgrade pod vlašću misije UN i pred očima celog demokratskog sveta. On je napomenuo da je tragično da u Evropi 21. veka univerziteti postaju oruđe u borbi protiv hrišćanskih vrednosti na kojima počiva evropska civilizacija i kultura.\n- Dok velelepne crkve i kapele stoje uz najstarije evropske univerzitete, albanski Univerzitet u Prištini nastavlja svoju besomučnu kampanju sa ciljem da ukloni hram Hrista Spasa ili ga uzurpira za svoje navodne potrebe- stoji u pismu episkopa.\nOčekujući hitnu reakciju vlasti Srbije i SCG kao i ostalih srpskih institucija, vladika Artemije je uputio apel i predstavnicima UN, Evropske unije, Saveta Evrope, NATO-a i svih kulturnih ustanova u Evropi i svetu da odlučno stanu u zaštitu srpskog pravoslavnog duhovnog i kulturnog nasleđa na Kosovu i Metohiji, "koje je u opasnosti da bude potpuno pokradeno ili uništeno od strane albanskih ekstremista i nacionalista".\n- Braneći hram Hrista Spasa, branimo svoje elementarno ljudsko pravo da živimo u slobodi i demokratiji i, kao narod koji ovde vekovima živi, očuvamo svoj verski, kulturni i nacionalni identitet- zaključuje vladika Artemije.


U pritvoru petorica osumnjičenih za krađu zlata - Radio televizija Bor\nPetorici od sedmorice osumnjičenih za krađu zlata iz Rudarsko topioničarskog basena Bor određen je pritvor do 30 dana i oni su prebačeni u Centralni zatvor u Beogradu, a ceo slučaj je preuzeo Specijalni sud u Beogradu.\nPritvor do 30 dana određen je za S. S. zbog opasnosti od bekstva i postojanja okolnosti koje ukazuju da bi mogao da utiče na svedoke. Ista mera izrečena je za Z. P., G. P., D. M. i Z. I, a za D.M. i I.S, kojima nije određen pritvor, izrečena je mera zabrane prilaženja, sastajanja i komuniciranja sa svedocima, uz upozorenje da im se može izreći teža mera ako prekrše zabranu.\nSvoj sedmorici se na teret stavljaju krivična dela- udruživanje radi vršenja krivičnih dela i zloupotreba položaja odgovornog lica i da su više puta iz proizvodnog procesa prisvojili veće količine neafinisanog i afinisanog zlata koje su prodavali.\nPrema nezvaničnim informacijama, do kojih su došle „Večernje novosti“ iz izvora bliskih istrazi, grupa uhapšena zbog krađe zlata iz pogona "Zlatare" RTB-a Bor činila je to najmanje deset godina, a praćena je poslednjih godinu dana. Šteta naneta preduzeću meri se milionima evra, a biće poznata nakon što komisija kombinata bakra uradi presek stanja i tačno ustanovi koliko je plemenitog metala ukradeno. Kako je utvrđeno, ukradeno zlato korišćeno je za kupovinu i iznajmljivanje nekretnina u Boru, Beogradu i Novom Sadu, a postoje sumnje da su nekretnine tim novcem kupovane i u inostranstvu, što će biti predmet dodatne istrage, pišu „Večernje novosti“.\nUhapšen zbog pretnji preko društvene mreže\nMaloletnici uhapšeni zbog silovanja\nViše iz ove kategorije Istraga o krađi zlata u RTB-u Bor se ne prekida »


Potpuno nova lokacija - iz BG na more u Grčku sa periferije Moja Grcka : svi mi koji volimo Grčku\nPočetna / Novosti / Potpuno nova lokacija – iz BG na more u Grčku sa periferije\nPotpuno nova lokacija – iz BG na more u Grčku sa periferije\nNovosti Ostavite komentar 905 Pregleda\nTuristički autobusi iz Beograda ka evropskim metropolama, grčkim i drugim letovalištima od 7. maja polaziće sa Lastinog parkinga u Auto-centru.\nIZVOR: TANJUG Foto: Thinkstock\nReč je o lokaciji na adresi Auto-put Beograd-Niš 4, saopštilo je Saobraćajno preduzeće „Lasta“.\nProbni polasci planirani su za 27. april, a zvanično će turistički autobusi sa novog terminala krenuti 7. maja.\nTuristi će do terminala imati dve gradske linije: 70 i 38, a postoje planovi i za organizaciju šatl linija sa dve gradske lokacije.\nU tom preduzeću kažu da će otvaranjem prvog zvaničnog turističkog terminala, koji će biti na oko 500 metara od Plavog mosta kod naselja Medaković, konačno biti rešen decenijski problem beogradskih turističkih agencija oko lokacije sa koje mogu da polaze turistički autobusi.\nPojačan intenzitet turističkog saobraćaja očekuje se od 1. juna, kada kreću prve organizovane ture ka letovalištima, a Komunalna policija Grada Beograda kontrolisaće sve polaske turističkih autobusa.\nTuristički terminus raspolaže sa 15 polaznih perona za autobuse, pet pripremnih perona, kao i tri rezervna perona i putničkim koridorom, koji je razdvojen od trase kretanja autobusa zaštitnom ogradom.\nPostoje zasebni ulazi za autobuse i putnike, a osim primarnog tehničkog prostora za saobraćajnice, terminus sadrži i prateće objekte za osoblje koje će kontrolisati ulazak autobusa i ceo tok odvijanja turističkih polazaka, kao i objekte sa sadržajima namenjenim putnicima.\nTuristički terminal radiće 24 časa, a procenjuje se da će najfrekventniji interval polazaka biti između 18 časova i 21 čas.\nSa terminala će u isto vreme moći da na put krene i po 20 autobusa sa po 87 putnika.\nTerminus će imati reklamni prostor za oglašavanje, a Lasta planira da dalje unapređuje turistički terminal uvođenjem novih sadržaja.\nKrajem marta Lasta je formirala radnu grupu i počela rad na realizaciji tehničkih uslova za rad terminala na svom parkingu za autobuse u Auto-centru. Na osnovu saglasnosti gradskog Sekretarijata za saobraćaj, Lasta je, u saradnji sa YUTA, Nacionalnom asocijacijom turističkih agencija, počela realizaciju projekta izgradnje prvog zvaničnog turističkog terminala. Planom je bilo predviđeno da radovi na terminusu budu završeni do 1. maja, a da prvi polasci sa novog terminala krenu 15. maja. Međutim, kako se navodi u saopštenju, radna grupa predvođena Lastinim poslovodstvom uspela je da radove završi pre roka.\nOznakeautobus lasta prevoz za grcku\nPrethodni tekst Koje je najlepše grčko ostrvo?\nSledeći tekst TOP 10 turističkih mesta u Grčkoj


Đoković neće biti MOMENTALNO deportovan! Australijanci su odlučili da ovako proteraju Novaka, tenisku legendu Melburna - Sportal\nĐoković neće biti MOMENTALNO deportovan! Australijanci su odlučili da ovako proteraju Novaka, tenisku legendu Melburna\nS. P. - Vest objavljena: 00:12 - 06.01.2022\nPrvom reketu sveta, Novaku Đokoviću, nije dozvoljen zvanični ulazak u Australiju.\nViza srpskog tenisera zvanično je odbijena, te je postalo jasno da ga nećemo gledati na predstojećem Australijan openu u Melburnu.\nIpak, deluje da Đoković neće biti odmah deportovan iz Australije, kao što je prvobitno najavljeno. Naime, kako piše Klint Stenevej, sportski novinar iz Australije, srpski teniser provešće još neko vreme u Melburnu.\n- Novak Đoković će za sada ostati u Melburnu, ali će na kraju to verovatno biti jednodnevni izlet. Uskoro će biti prevezen u gradski hotel u karantinu, kojim upravlja savezna vlada. Sada su u toku dogovori o povratnom letu za Evropu, verovatno danas, stoji u objavi australijskog novinara.\nPodsetimo, najbolji teniser sveta je u Melburn stigao iz Dubaija kako bi učestvovao na Australijan openu pošto je dobio medicinsko izuzeće i nije spadao pod one koji moraju da prođu rigorozne mere za ulazak u državu - ali ipak to nisu uvažile vlasti, te teniser nije dobio vizu.\nAustralijske vlasti popustile su pred prevelikim pritiskom javnosti i borbe za političke poene. Novaku Đokoviću zabranjen je nastup na Australijan openu usled prevelikog straha vlasti od negatvne reakcije naroda koji je mesecima pod ekstremno strogim kovid protokolom.\n(UŽIVO) UDARNA VEST IZ MELBURNA Novak Đoković ne može u Australiju, biće deportovan! Srđan poslao poruku Srbiji!\nSrđan Đoković za "Blic": OVO JE SRAMOTA! Svi treba da izađemo i da ga dočekamo! Predstavili su ga kao kriminalca\nEVO ZAŠTO JE NOVAK SRAMNO PROTERAN Australijski novinar otkrio: Nevakcinisani teniseri primljeni sa istim papirima, samo je BROJ 1 ODBIJEN! Sve ima POLITIČKU POZADINU\nVIDEO: Novak snimljen u Marbelji\nNovak snimljen u Marbelji\nTenis Novak Đoković Australijan open Australija Vakcinacija Koronavirus Granice


CIK: Pantiću najviše glasova, sa Ivanovićem u drugom krugu : Nadlanu.com\nCIK: Pantiću najviše glasova, sa Ivanovićem u drugom krugu\nObjavljeno 18. nov 2013. / 12:54:37\nPantić je, prema tim rezultatima, osvojio 2.173 glasa ili 36,89 odsto dok je Ivanović dobio 1.670 glasova ili 28,35 odsto glasova.\nNa trećem mestu je kandidat Demokratske partije Kosova Agim Deva sa 1.190 glasova ili 20,2 odsto.\nNezavisni kandidat Adrijana Hodžić je osvojila 727 glasova ili 12,34 odsto, dok je za kandidata Samostalne liberalne stranke Dimitrija Janićijević glasalo 130 građana, što je 2,2 odsto izašlih na birališta.\nIzlaznost na tri biračka centra u severnoj Kosovskoj Mitrovici, gde pravo glasa ima oko 27.000 birača, juče je bila oko 22 odsto.\nPantić: Ne mogu da prihvatim rezultate, iako sam pobednik\nKandidat Građanske inicijative “Srpska” za gradonačelnika severne Kosovske Mitrovice Krstimir Pantić rekao je da ne može da prihvati rezultate na osnovu prebrojavanja glasova ponovljenih izbora u tri izborna centra u ovom gradu i zatražio je detaljniju istragu šta se dešavalo sa glasačkim materijalom.\nOn je, u izjavi Tanjugu, rekao da je došlo do prekrajanja izborne volje građana, da rezultati koji su objavljeni nisu u skladu sa onim što su građani želeli juče izlaskom na birališta.\nIvanović: "Srpska" i Pantić ucenjivali i privodili ljude na birališta\nKandidat Građanske inicijative “SDP“ za gradonačelnika severne Kosovske Mitrovice Oliver Ivanović istakao je danas da su rezultati očekivani, mada se nadao da će imati nešto više glasova, odnosno da će voditi u prvom krugu.\nZVANIČNO U ZAKONU: Školska godina počinje himnom "Bože…\nKAZNE I DO MILION DINARA: U zakonu da školska godina počinje…\nOn je izjavio da su Građanska inicijativa "Srpska"“ i njegov protivkandidat Krstimir Pantić imali sve na raspolagnju, “uključujući pritisak, silu i prinudu, institucije i ucene ljudi, privođenje ljudi na birališta, posete ministara i predstavnika vlade”.\nRužić: Posle drugog kruga Zajednica srpskih opština\nMinistar bez portfelja zadužen za evrointegracije Branko Ružić izrazio je danas uverenje da u drugom krugu lokalnih izbora na KiM neće biti incidenata i da će rezultat izbornog procesa biti formiranje Zajednice srpskih opština.\nRužić je, gostujući na TV B92, rekao da će posle jučerašnjeg ponovljenog glasanja u severnoj Kosovskoj Mitrovici u toj opštini biti drugog kruga izbora.\n- Podržavamo listu ‘Srpska’, ali, ako me pitate kao građanina, najvažnije je da se taj proces završi na demokratski način i da se u drugom krugu izaberu ljudi u kojima građani prepoznaju potencijal i snagu - rekao je Ružić.\nPrema njegovim rečima, primena Briselskog sporazuma i formiranje Zajednice srpskih opština daće impuls društvu na Kosovu i pomoći Srbima da odlučuju kako će unutar tog društva živeti.\n- Završetkom izbornog ciklusa i konstituisanjem vlasti i posle toga formiranjem Zajednice srpskih opština svi oni koji misle da se stvari mogu vraćati unazad i da može postojati bezvlašće biće demantovani - rekao je Ružić.\nOn je izrazio uverenje da će odziv Srba na KiM na parlamentarnim izborima biti veći, jer će ovim izborima biti srušena fama da se učešćem u demokratskom procesu pomažu interesi Hašima Tačija i vlasti u Prištini.\nbranko ružićizbori na kosovukrstimir pantićoliver ivanović


Obuka za ispitivanje bez razaranja (NDT) | SGS Srbija\nUsluge obuke Obuka za ispitivanje bez razaranja (NDT)\nObuka za ispitivanje bez razaranja (NDT) koju vrši SGS NDT centar za obuku - sveobuhvatna obuka za ispitivanje bez razaranja, ispiti i sertifikacija za vaše kadrove u skladu sa evropskim, međunarodnim i američkim standardima.\nSvakome ko sprovodi ispitivanje bez razaranja mora proći akreditovanu obuku i sertifikaciju. Inovativni SGS NDT centar za obuku u Kini pruža najsavremeniju obuku, ispite i sertifikaciju u skladu sa evropskim, međunarodnim i američkim standardima, kao što su EN ISO 9712 i ASNT.\nPored toga, SGS NDT centar za obuku dobio je status Ovlašćenog kvalifikovanog tela (AQB) i Akreditovane organizacije za obuku (ATO) koji je dodelio Britanski institut za ispitivanje bez razaranja (BINDT). Kao rezultat toga, SGS NDT centar za obuku je ovlašćen da sprovodi obuku i ispite za NDT tehničare u skladu sa sistemom sertifikacije kadrova za ispitivanje bez razaranja (PCN) - najvećim programom za sertifikaciju NDT kadrova u svetu.\nKursevi se održavaju na nedeljnom nivou u SGS NDT centru za obuku u Šangaju, a mogu se održati i u prostorijama vaše firme, bilo gde da se nalazite u svetu.\nDa biste saznali kako naš SGS NDT centar za obuku može da vam pomogne u vezi sa vašim zahtevima za obuku i sertifikaciju, kontaktirajte nas već danas.


SNS osmenjuje funkcionere – Nadlanu.com\nObjavljeno 27. okt 2013. / 23:16:56\nSNS krajem sledeće nedelje trebalo bi da saopšti imena svojih lokalnih funkcionera koji će biti smenjeni zbog lošeg rada, saznaje Danas.\nTakođe će biti saopštena i imena direktora opštinskih javnih preduzeća.\nTada bi trebalo da bude doneta i odluka da li će protiv Vladimira Cvijana, člana Predsedništva SNS, biti pokrenut disciplinski postupak zbog „grubog kršenja stranačke discipline“. Naprednjaci podsećaju da sednicu saziva lider SNS Aleksandar Vučić, pa će tako termin održavanja sednice zavisiti od njegove zauzetosti.\nRadomir Nikolić, predsednik Izvršnog odbora SNS, kaže za Danas da Izvršni odbor SNS uveliko češlja izveštaje o radu bukvalno svih funkcionera SNS u lokalnim samoupravama i javnim preduzećima na gradskom i opštinskom nivou. „Za sada možemo da kažemo da nema kršenja zakona, ali zapažamo kod nekih jednu dozu neagilnosti, ali i ulaska u kolotečinu ponašanja prethodnih vlasti“, objašnjava Nikolić i dodaje da SNS uvodi novi sistem odgovornosti za javne funkcije u Srbiji i od tog principa neće odustati.\nIako za sada nema nekih novih naznaka da će disciplinska komisija odlučivati o Vladimiru Cvijanu, Nikolić veruje da će se to dogoditi. Branislav Gašić, potpredsednik SNS, međutim, navodi za Danas da su se strasti u stranci nakon Cvijanovih optužbi na račun rukovodstva stranke i njegovog „tajnog viđanja sa Miroslavom Miškovićem, vlasnikom Delte, stišale“.\n„Mnogi su postali svesni mnogih stvari. Svi smo oko toga bili jasni“, ističe Gašić, ne želeći da prejudicira mogućnost pokretanja disciplinskog postupka, jer kako kaže, ta tema nije sada aktuelna. On napominje da je bolje da se priča o jednoj veličanstvenoj svečanosti koju niko nije uspeo da organizuje u poslednjih 20 godina višestranačja. Kaže da je pred stranačkim i državnim organima mnogo važnijih obaveza od priče o Cvijanu i da se sada treba okrenuti tome.\nDa su se strasti u SNS, na relaciji Vladimir Cvijan i ostatak stranke stišale, govori i Cvijanovo priznanje. On u kratkoj izjavi za Danas kaže da je logično da se sreo i razgovarao sa Aleksandrom Vučićem, liderom naprednjaka, ali nije želeo da odgovori o čemu su razgovarali i kakav je ishod tog razgovora. Nije jasno da li se razgovor desio u Areni 21. oktobra na proslavi jubileja SNS, kojoj je i Cvijan prisustvovao ili možda u stranačkim prostorijama. Tek Cvijan tvrdi da se redovno čuje sa Vučićem i da je sa njim u dobrim odnosima i da ne zna zašto je to u medijima tolika fama.\nČelsi savladao Siti, pobeda Totenhema


(Uzun Mirkova 2)\nJedan od naših najstarijih muzeja, Etnografski muzej nedavno je slavio stogodišnjicu svog postojanja i u sebi čuva velika blaga naše tradicionalne kulture.\nMuzej je osnovan u februaru 1901. godine, međutim njegovi koreni potiču iz još dalje prošlosti. Ideja i aktivno sakupljanje etnografskih predmeta počeli su još sredinom 19. veka. Narodni muzej Srbije je još od 1844. godine imao u postavci jedan broj etnografskih predmeta.\nPrvi veliki i sistematski napor da se sakupi veća količina ovih predmeta učinjen je radi učešća na Sveslovenskoj izložbi koja je bila održana 1867. godine u Moskvi. Iako je su svi predmeti koji su bili sakupljeni za izložbu tamo i ostali, ipak je ova akcija sakupljanja bila temelj za kasnije slične poduhvate i sistematsko sakupljanje etnografskih predmeta, kao i etnološko proučavanje naših prostora.\nPredlog za osnivanje muzeja radi očuvanja prikupljenih eksponata dat je 1872. godine, u okviru Srpskog učenog društva. Predlog i nacrt za isti izneo je Sojan Novaković čime je započet rad na formiranju prvog Srpskog istorijsko-etnografskog muzeja, a dovršen je februara 1901. godine.\nU početnom periodu po osnivanju, kolekcija muzeja sastojala se od 909 etnografskih predmeta, 32 knjige, nekolicina fotografija i istorijski vredan album akvarela i crteža narodnih nošnji Nikole Arsenovića. Već 1904. godine Sima Trojanović, prvi upravnik muzeja, sproveo je napore ka proširenju i dopunjavanju zbirke koji su urodili plodom. Već 1904. godine muzej je u svom fondu okupljo oko 8500 eksponata sa područja čitavog Balkanskog poluostrva i ne samo iz Srpske tradicionalne kulture već i mnogih drugih etničkih grupa sa tih prostora.\nJoš od otvaranja prve stalne postavke muzeja 20. septembra 1904. godine, kustosi muzeja neprekidno rade na sakupljanju još etnografskih predmeta i uvećaju njegov fond.\nVeliki broj predmeta je izgubljen za vreme oba svetska rata, ali zbog očuvanosti tradicionalnog načina života na Balkanu dalje popunjavanje fonda se lako nastavlja i 1926. godine štampa se prva sveska “Glasnika Etnografskog muzeja” koji i dan danas redovno izlazi. Sistematsko etnološko proučavanje otpočelo je posle Drugog svetskog rata. Na ovu temu objavljen je veliki broj pojedinačnih istraživanja i rad je započet na sistematizovanoj i naučno zasnovanoj konzervaciji predmeta.


Grad Novi Sad je raspisao javni poziv poslodavcima za dodelu subvencija za otvaranje radnih mesta na teritoriji Novog Sada u ovoj godini, u okviru gradskog akcionog plana zapošljavanja.\nGrad Novi Sad odobrava poslodavcima subvencije za otvaranje novih radnih mesta, u jednokratnom iznosu od 200.000 dinara po zaposlenom.\nTa mera predstavlja državnu pomoć male vrednosti, koja se odobrava poslodavcima iz privatnog sektora, radi zapošljavanja onih koji se vode na evidenciji Nacionalne službe za zapošljavanje (NSZ) u Novom Sadu.\nKako je navedeno u saopštenju, pravo na subvenciju za otvaranje novih radnih mesta može da ostvari poslodavac čije je sedište na teritoriji grada, pod uslovom da zapošljava nezaposlene sa evidencije NSZ  Filijala Novi Sad, na novootvorenim radnim mestima.\nNeophodno je da podnese zahtev s biznis planom, a uslovi su i da nije smanjivao broj zaposlenih u poslednja tri meseca koja prethode mesecu u kojem je podnet zahtev kao i da uredno izmiruje obaveze po osnovu doprinosa za socijalno osiguranje za zaposlene.\nJavni poziv je otvoren do utroška raspoloživih sredstava izdvojenih za tu namenu.


Danas je Međunarodni dan mladih | Ami Naxi Radio 89.7Mhz\nSvetski dan mladih obeležava se proteklih 20 godina 12. avgusta, sa ciljem da ukaže na probleme, kulturna i pravna pitanja omladine, učenika i studenata. Angažovanje mladih za globalno delovanje tema je obeležavanja ovogodišnjeg Međunarodnog dana mladih, kojom želi da se ukaže na načine na koje angažovanje mladih na lokalnom, nacionalnom i globalnom nivou obogaćuje nacionalne i multilateralne institucije i procese, ali i da se ukaže na potrebu za poboljšavanjem položaja i uključivanja mladih u kreiranje javnih politika.\nBrojna svetska istraživanja beleže tendenciju sve bržeg razvoja osećanja humanosti, solidarnosti, empatije i tolerancije kod današnjih mladih generacija. Sve su to vrednosti koje su utkane u sadržinu ljudskih prava i istovremeno predstavljaju njihov smisao. S druge strane, više nego pre mladi su povučeniji, ranjiviji, često sa osećanjem ravnodušnosti, što nikada ne sme biti odlika mladog čoveka. Pokrajinski zaštitnik građana – ombudsman tokom različitih aktivnosti i saradnje s mladima u proteklom periodu, stiče utisak da mladi nemaju mnogo poverenja u javne institucije. Ovo su delom potvrdili i rezultati istraživanja koje je ombudsman realizovao 2019. godine tokom EXIT festivala, a u kojem su učestvovali mladi od 15 do 35 godina iz Srbije, regiona, ali i iz drugih zemalja Evrope i sveta. Mada prepoznaju svoju ulogu i izražavaju spremnost i želju da aktivno učestvuju u društvenim procesima, mladima je potrebna dodatna podrška državnih i javnih institucija, privrednih organizacija, organizacija civilnog društva i društva u celini, koja će ih motivisati da svoje potencijale, ideje, energiju i kreativnost realizuju u praksi.\nNeki od osnovnih pokretača održivog razvoja i mira širom sveta jesu participacija i osnaživanje mladih za partnerstvo i aktivno učešće u kreiranju politika i budućnosti zajednice. Ujedinjene nacije ukazuju na to da su nezaposlenost, politička isključenost, marginalizacija, neodgovarajući pristup obrazovanju i zdravstvu samo neki od problema i izazova sa kojima se mladi suočavaju danas. Ovi problemi ne mogu uspešno i efikasno biti prevaziđeni bez dijaloga i partnerstva s mladima.\nGlobalne izazove poput pandemije koronavirusa i klimatskih promena, možemo razumeti i kao alarm koji nam ukazuje na potrebu za prilagođavanjem i transformacijom postojećih sistema, na način da prilikom kreiranja nacionalnih i globalnih politika niko ne bude izostavljen. Pomenute okolnosti utiču na razvoj novih pristupa u korišćenju i razvoju tehničko-tehnoloških dostignuća za dobrobit čovečanstva i planete, a mladi su tu možda i ključni nosioci inicijativa i podrške društveno odgovornog delovanja, održivog razvoja i bolje budućnosti za sve.\nDuboko uveren u to da je angažovanje mladih za globalno delovanje neophodno na putu razvoja i napretka globalne zajednice, Pokrajinski zaštitnik građana – ombudsman kontinuirano nastoji da svoj doprinos i podsticaj aktivizmu mladih ostvari kroz saradnju s omladinskim organizacijama i aktivnostima koje realizuje zajednički sa njima ili za njih. Škola ljudskih prava Pokrajinskog zaštitnika građana – ombudsmana ove godine će po treći put biti organizovana za studente i studentkinje univerziteta i fakulteta u AP Vojvodini, a mladi su obuhvaćeni i drugim aktivnostima ove institucije kao što su seminari i stručni skupovi o ljudskim pravima, Festival prava deteta, zajednički istraživački projekti i drugo.\nDa bi angažovanje mladih imalo produktivnu snagu i bilo smisleno, neophodno je da su im obezbeđeni uslovi i podrška od strane donosioca odluka i kreatora politika za to. Кada ove pretpostavke izostaju angažovanje mladih može biti ispoljeno i kroz otpor i protest zbog neuvažavanja prava da se glas mladih čuje, uvaži, a njihovoj dobrobiti prida odgovarajuća pažnja i značaj – navedeno je u saopštenju pokrajinskog zaštitnika građana povodom Međunarodnog dana mladih.\nNovih 235 slučajeva koronavirusa, preminulo šest pacijenata\nRođeno pet beba u Kikindi\nIzlog cvećare „Zvončica“ najlepši u gradu


RTS :: "Teleton" – sportska oprema za đake\nTeleton "Teleton" – sportska oprema za đake\nčetvrtak, 26. nov 2009, 18:08 -> 21:11\nDa bi se opremile školske sale, RTS i ove godine, u saradnji sa Narodnom kancelarijom predsednika Republike i Rajfajzen bankom, organizuje dobrotvornu akciju "Teleton".\nFiskulturne sale u većini škola u Srbiji nisu obnavljane godinama, a učenici često nemaju ni najneophodniju opremu. Da bi u sportski svet zakoračili na pravi način, osnovcima širom Srbije potrebni su koševi, lopte, strunjače i ostali sportski rekviziti. Akcija "Teleton" ima cilj da im to i omogući.\n"Teleton" je osmišljen kao kontakt program u kojem će poznate ličnosti odgovarati na telefonske pozive gledalaca. Svaki poziv ili SMS su donacija.\nUrednica zabavnog programa Sandra Šuša podsetila je da je "Teleton" svetski format koji postoji 50 godina a da se u poslednjoj deceniji uglavnom vezuje za javne medijske servise.\nKoncept gde poznate ličnosti u direktnom tv prenosu razgovaraju sa građanima, a gledaoci svojim pozivima i SMS porukama daju donaciju za određenu akciju koja je uvek namenjena deci, na RTS-u uspešno funkcioniše već tri godine, rekla je Šuša.\nNamera organizatora jeste da uz pomoć kompanija i pojedinaca dobre volje opreme fiskulturne sale u 30 najsiromašnijih opština u Srbiji.\n"Cilj ovogodišnje akcije je da omogućimo deci da se aktivno i kvalitetno bave fizičkim aktivnostima, da se uče zdravim navikama, da se pravilno razvijaju i rastu", rekla je direktorka Narodne kancelarije Tatjana Pašić.\n"Teleton" je već obezbedio 50.000 evra, koje je poklonio generalni pokrovitelj akcije, Rajfajzen banka.\nAko i vi želite da učestvujete u dobrotvornoj akciji "Teleton", budite 6. decembra u 21 čas uz Prvi programi RTS-a.\n(subota, 05. dec 2009, 20:09) - anonymous [neregistrovani]\nSigurno se svi slazemo da je potrebno renovirati dotrajale sale i opremu za nase djake,buduce sportiste i prvake...\nObratite paznju na to da postoje osnovne skole sa osam razreda u Srbiji koje nemaju nikakvu salu i da casove fizickog vaspitanja odrzavaju u ucioniciili kod lepog vremena napolju ?!!!\nNadam se da ce takve skole biti u vrhu prioriteta.\n(četvrtak, 03. dec 2009, 18:20) - Milorad Vrakela [neregistrovani]\nMoje mišljenje je da nisu samo školske sale ugrožene što se tiče neopremanja i stanja, već su takođe ugrožene, na primer sale za borilačke sportove, kao što je u mom mestu.Barem novim lakiranjem brodskog poda i krečanjem te sale,što ne iziskuje puno novca mislim da bi se mnogo pomoglo svoj deci koja tu treniraju.\nTelefonskim pozivom do boljih škola\n"Teleton" oprema školske sale


Novalić primio delegaciju međunarodnih privrednika - Index.ba\nNovalić primio delegaciju međunarodnih privrednika\nKako su istakli gosti, cilj njihove posjete je istraživanje mogućnosti za ulaganje u Bosnu i Hercegovinu u više oblasti, od industrije, infrastrukture, turizma, bankarskog sektora, telekomunikacija, do vodnih dobara.\nPosebno su se interesirali za procedure koje prethode investicijama i načine na koje ih je najlakše moguće plasirati. Federalni premijer ih je upoznao s cijelom setom zakonskih propisa koji su doneseni ili su u proceduri s ciljem otklanjanja administrativnih prepreka u registraciji privrednih subjekata.\nIstakao je otvorenost Vlade Federacije BiH za otvaranje našeg tržišta za strane investicije. Ministar Zukić je također goste upoznao s nastojanjima Vlade FBiH da stvori što bolji poslovni ambijent za osnivanje stranih kompanija, ulaganje i partnerstvo.\nPrethodni članakVapaj banjalučkih radnika: Devet godina mi nisu uplaćeni doprinosi, bez para sam!\nNaredni članakProsinečki: Džeko je odigrao najbolju utakmicu ikada, Pique i Umtiti nisu mu mogli ništa


SharePoint lokacije za objavljivanje je lokacija koja je ugrađena pomoću na predložak lokacije za objavljivanje. Je na lokaciji gde za kreiranje i objavljivanje više strukturirane i sadržaja za upravljanje procesima primenjuju. Lokacije za objavljivanje se obično koristi za kreiranje preduzeća internim portalima komunikacije i javne Veb lokacije.\nU kvote resursa servera otkucajte kvota upotrebe za dodelu za kolekciju lokacija.\nNapomena: Kvota upotrebe resursa je automatski prikupili SharePoint Online metrike kolekcije lokacija. Korišćenje resursa obično sadrži podatke o performansama (kao što su procesor vreme i neobrađeni izuzetak) koje se odnose na kôd u pomoću sandbox okruženja rešenja. Kada nivo premaši maksimalni dnevni, u "sandbox" je isključena za kolekciju lokacija. Glavna svrha kvota resursa je da ograničite rizik da prilagođeni kôd će negativno da utiču na kolekciju lokacija.\nKreiranje i upravljanje stranicama na lokaciji za objavljivanje


16. јануара 2019. Film & TV\nKomedija „Poslednji Srbin u Hrvatskoj“ Predraga Ličine, o futurističkom suživotu Hrvata, Srba i zombija, stiže uskoro i u bioskope širom regiona. Radnja filma događa se u budućnosti, sedam godina posle bankrota hrvatske države, mada se ne pominje kada je to bilo. Mala grupa bogatih je još bogatija, a siromašni su još siromašniji. I dok se oni bave klasnim razlikama, na svetskom nivou je još veća borba – voda je dragocenija od nafte. Da bi se domogli vode, moćnici ne prezaju da zarate, osvoje, unište, pa čak ni da ubace virus. Ali, zaražena voda Hrvate pretvara u zombije, i ispostaviće se da su na njihove ujede imuni jedino lokalni Srbi. Film je, još od trenutka kada je „pala“ prva klapa, izazvao užarene medijske polemike u hrvatskoj javnosti, iako ova komedija, kako je objasnio Ličina, nema nacionalne provokacije. Glavne junake igraju Bojan Navojec, Hristina Popović, Tihana Lazović, Dado Ćosić, Sergej Trifunović, Rene Bitorajac, ali i Severina, a epizodni likovi su Slovenci i Bosanci, nemački doktor, italijanska aktivistkinja i američki general. „Poslednji Srbin u Hrvatskoj“ nastao je u produkciji hrvatske „Kinorame“ i beogradske kuće „Art i Popkorn“, uz podršku Hrvatskog audiovizuelnog centra i Filmkog centra Srbije.


GOMEX - GOMEX od sada i u Paraćinu\nSupereta "Paraćin Stanica" nalazi se na adresi Tome Živanovića 28 i prostire se na preko 230 kvadratnih metara prodajnog prostora.\nModerno opremljen objekat raspolaže sa dve kase i potrošačima nudi sve na jednom mestu - odeljenja voća i povrća, mesaru, mlekaru, kao i mlin za kafu koji ljubiteljima kafe omogućava da kombinacijom tri kvalitetne vrste kafe od tri različite vrste ukusa sami pripreme svoju omiljenu mešavinu.\nUz prijatno osvetljenje, enterijer je uređen po GOMEX standardima predviđenim za superete, dok o kvalitetu usluge brine dvanaest novozaposlenih koleginica i kolega, koji su prethodno prošli obuku u našem Trening centru.\nGrađanima Paraćina asortiman od preko 5000 artikala biće na raspolaganju svakog radnog dana i nedeljom 07:00h do 20:45h.\nNaši kupci uvek mogu da računaju na kvalitetno sveže meso na panju, kao i u MAP pakovanju naše robne marke “Graničar”, što je postao i zaštitni znak našeg lanca. Osim toga, u ovoj prodavnici ćemo biti u prilici i da našim potrošačima ponudimo brojne artikle robnih marki GOMEX-a: 1/1, Uvek Treba, Panoni, Kvak i mnoge druge.


SSP: Zaustaviti rasprodaju zemlje – DnevniZurnal\nby admin 05/05/2021, 17:23 1.9k Views\nDeo auto puta od Beograda do Zrenjanina će prolaziti kroz parcele, koje su u postupku privatizacije uništenog kombinata „PKB“ prodate po nerealno niskoj ceni kompaniji „Al Dahra“ iz Ujedinjenih Arapskih Emirata, što znači da će država sada morati da ih otkupi po tržišnoj ceni, višestruko većoj od prodajne, saopštila je Stranka slobode i pravde.\nBezbroj puta smo upozoravali na pogubnost prodaje srpske zemlje stranim investitorima, a sada dolazimo u situaciju da svoju zemlju moramo da otkupljujemo što nam ni jedna vlast pre Vučićeve nije priredila.\nOvu, kao i svaku drugu malverzaciju koju je režim napravio, platiće građani iz svog ionako već praznog džepa, upozorio je u saopštenju Dejan Bulatović, potpredsednik SSP. Ta stranka traži hitno donošenje zakona kojim će se staviti tačka na rasprodaju Srbije strancima i obustavu svih projekata koji podrazumevaju dalje otuđenje zemlje.\nAko danas rasprodamo svoju zemlju, već sutra naša deca neće imati gde da žive, zaključio je Bulatović.


Bioritam :: Astrolook\nDobro je poznavati svoj nivo, odnosno potencijale i mogućnosti sa kojima raspolažemo u određenom periodu, danu ili trenutku.\nU negativnoj fazi - nivo (emiconalnom, intelektualnom ili fizickom) osoba ne može da funkcioniše dovoljno uspešno, pravi različite greše i ne oseća se dobro ili zadovoljno.\nVaš bioritam pogledajte ovde:.\nUkoliko se Vaš BIORITAM (emocionalni, intelektualni ili fizički) nalazi iznad ose - to je pokazatelj da se nalazite u pozitivnoj fazi - budite dovoljno aktivni, podstičite stvaralačke ideje, planirajte susrete, druženja i inicijative.\nUkoliko se Vaš BIORITAM (emocionalni, intelektualni ili fizički) nalazi ispod ose - to je pokazatelj da se nalazite u negativnoj fazi - budite dovoljno oprezni, izbegavajte različita psiho - fizička opterećenja i odložite\nNaročito obratite pažnju na TAČKE PRESEKA - kada se krivulje seku iznad (pozitivno) ili ispod (negativno) ose. Presek sve tri krivulje ima najjače značenje i obično nagoveštava neki izraziti događaj ili fazu (pozitivnu ili negativnu) u kojoj se nalazite.\nSvoj BIORITAM možete svakodnevno proveravati, postupak je vrlo jednostavan - potrebno je samo da unesete svoj datum rođenja: dan, mesec i godinu.


Ministarstvo traži rešenje za tovljenike – AGRO VESTI by agronews.rs\nHome fokus Ministarstvo traži rešenje za tovljenike\nFeb 3, 2015 | fokus, Srbija, Stočarstvo, Teme, Tržište, uvoz-izvoz, Vesti\t|\nMinistarstvo poljoprivrede pažljivo prati situaciju u otkupu tovljenih svinja i traži najbolja moguća rešenja, među kojima su i ponovno uvođenje prelevmana na uvoz svinja i intervencija Robnih rezervi, izjavila je danas ministarka poljoprivrede i zaštite životne sredine Snežana Bogosavljević Bošković.\nOna je za sutra najavila i sastanak sa klaničarima od kojih očekuje konkretnu pomoć, dodajući da bi problem plasmana tovljenika trebalo da bude rešen u najskorije vreme u interesu srpskih poljoprivrednika.\nMinistarka poljoprivrede je prenela da je tim povodom već razgovarala sa ministrom trgovine Rasimom Ljajićem, kao i direktorom Republičke direkcije za robne rezerve i dogovoreno je da se u najkraćem mogućem roku sagledaju sve opcije.\nBogosavljević Bošković je istakla da se moraju naći odgovori i konkretna rešenja za to što klaničari nisu zainteresovani za naše svinje u ovom momentu, i da je to predmet ozbiljne analize.\n“Da li je u pitanju povećan uvoz u prethodnom periodu, smanjen interes za izvoz na tržište Carinskog saveza Rusije, Belorusije i Kazahstana zbog cenovnih poremećaja, ili je nešto drugo posredi, videćemo, verujem vrlo brzo”, kazala je Bogosavljević Bošković.\nOčekivalo se da će nakon uspostavljanja i usklađivanja izvoznih procedura sa pomenutim carinskim savezom biti rešen problem u ponudi i potražnji svinjskog mesa na tržištu, ali do toga nije došlo, a među razlozima za smanjen interes za izvoz je i pad vrednosti rublje, objasnila je ministarka poljoprivrede.\n“Verovatno je problem i u povećanom uvozu svinja u prethodnom periodu”, navela je Bogosavljević Bošković.\nPo zvaničnim statističkim podacima, u Srbiji ima više od tri miliona svinja, ali kada se radi o priplodnim grlima – krmačama nazimicama, taj broj je daleko manji – oko 450.000 svinja, podsetila je Bogosavljević Bošković.\nMinistarka očekuje i da će uskoro biti realizovana investicija nemačkog “Tenisa” u Srbiju, kao i da će “Mitros” čiji je novi vlasnik austrijski Gerlinger holding, početi sa radom i da bi to bilo izuzetno važno za rešavanje ovakvih problema u srpskom stočarstvu.\nOdbor za poljoprivredu traži vancarinske mere za uvoz stoke, mesa, sireva i mleka\nOdbor za poljoprivredu, šumarstvo i vodoprivredu Skupštine Srbije, koji je danas zasedao u Kruševcu, preporučio je Vladi i resornim ministarstvima da uvedu vancarinske mere za uvoz poljoprivrednih proizvoda.\nPredsednik tog odbora, Marijan Ristićević, kazao je da se ta mera preporučuje pod hitno, zbog ugrožavanja poljoprivredne proizvodnje u Srbiji uvozom visoko subvencionisanih poljoprivednih i prehrambenih proizvoda.\nU zaključku koji je Odbor usvojio, pecizirano je da bi ova mera trebalo da se pre svega odnosi na uvoz žive stoke, mesa, sireva, mleka, a predloženo je i da se ispita odgovornost nadležnih ministarstava, organa i službi u slučaju novog nesprovođenja zaključaka odbora.\nRističević je podsetio da je Odbor za poljoprivredu Skupštine Srbije i na prethodnim sednicama zaključivao da je potrebno uvođenje vancarinskih mera.\nOn je kazao da je prošle godine uvoz tovljenika iznad 50 kilograma dupliran, dok je povećan izvoz mlađih kategorija svinja.\nČlan Odbora Dragan Jovanović upozorio je da se mora hitno reagovati zbog pada cene tovljenika, te da se mora sprečiti uvoz iz zemalja koje imaju višestruko više subvencije.\nČlanovi Odbora su upozorili i na to da je cena tovljenika u pojedinim delovima Srbije pala na 90 dinara i da u mnogim krajevima nema ko ni da ih kupi.\nSednica Odbora koja se održava van sedišta podržana je projektom “Jačanje nadzorne uloge javnosti u radu Narodne skupštine”, koji sprovode program Ujedinjenih nacija za razvoj i Narodna Skupština, a finansira Švajcarka agencija za razvoj i saradnju.\nGradonačelnik Kruševca, Dragi Nestorović je članovima Odbora kazao da su Kruševac i Rasinski okrug jedno od najperspektivnijih poljoprivrednih područja u Srbiji.\nOn je naveo da se sa područja tog Okruga najviše izvoze maline, kojih je u prošloj godini izvezeno u vrednosti od 12,2 miliona dolara, kupine – 3,6 miliona dolara, potom sadnice jestivog voća čiji izvoz je iznosio oko tri miliona dolara.\nTags: klaniceministarstvo poljoprivredeodboer za poljoprivredurešenjeStočarstvotržišteuvoz\nZa izvoz govedine u Kinu fali milion krava\nSrbija, ukoliko želi da ispuni želje kineskih kupaca za uvoz 500.000 tona govedine, svoj izvoz će morati da poveća više od 442 puta, jer je naša država u 2016. godini izvezla svega 1.130 tona govedine, od čega je u EU otišlo oko 400 tona, a ostatak u zemlje CEFTA regiona.\nPIK Bečej u vlasništvu MK Grupe Miodraga Kostića zatvara tri farme svinja na četiri lokacije, saznaje Agrosmart. Reč je o farmama kojima upravlja Karneks, kojim takođe gazduje MK grupa


Fetelova titula se slavila u Hepenhajmu - Sportske.net\nFetelova titula se slavila u Hepenhajmu\nViše od 3.000 ljudi okupilo se danas u centru nemačkog gradića Hepenhajm, rodnog mesta Sebastijana Fetela, gde su proslavili njegovo osvajanje četvrte uzastopne titule svetskog šampiona Formule jedan.\nDa sa velikom pažnjom prate Sebastijana Fetela potvrdili su meštani Hepehnajma koji su sa nestrpljenjem čekali da vide ishod trke za veliku nagradi Indije.\nOko 3.500 ljudi gledalo je na velikom ekranu u centru grada i proslavilo pobedu vozača Red Bula Sebastijana Fetela u trci za Veliku nagradu Indije, kojom je sa 26 godina postao najmlađi vozač Formule jedan osvajač četiri titule svetskog prvaka u nizu.\n"Atmosfera je sjajna, svi navijamo za Fetela. On je danas bio suveren na stazi, kao i uvek", rekao je predsednik fan kluba Aleks Meler novinskoj agenciji DPA.\nFetel je današnjom pobedom ostvario 10. pobedu u sezoni, a 36. u karijeri.\nČetvrtom titulom u nizu Fetel se izjednačio sa legendarnim Fođom i Mihaelom Šumeherom.


Nove 3 besplatne serije Google radionica za Srbiju i Crnu Goru | MarketingITD\nNovog znanja nikada ne može biti viška, pogotovo kada od njega možete da zaradite i unapredite svoj posao. Ukoliko želite da naučite osnove oglašavanja kao i da saznate na koji način možete da ostvarite što bolji povrat ulaganja, obradovaće vas vest da Google organizuje besplatnu seriju od 3 internet seminara (tzv. webinar) koja je namenjena novim korisnicima AdWordsa u Srbiji i Crnoj Gori.\nWebinari će se održati u sledećim terminima:\n10.12.2013., 16.30 – 17.15č – Prvi deo: Pravljenje delotvornih kampanja\n17.12.2013., 16.30 – 17.15č – Drugi deo: Strategije oglašavanja na Google pretraživaču\n24.12.2013., 16.30 – 17.15č – Treći deo: Napredne opcije Google AdWordsa\nPravljenje delotvornih kampanja će biti prvi u nizu od 3 treninga kroz koje ćemo predstaviti kako da postignete rezultate sa AdWords oglašavanjem. Nakon ovog treninga, naučićete osnove AdWords oglašavanja i kako da ispravno postavite svoje kampanje i organizujete AdWords nalog.\nOdvojite samo 45 minuta (poslednjih 15 minuta je ostavljeno za pitanja) i zauzvrat ćete dobiti savete i preporuke direktno od Google stručnjaka za Srbiju i Crnu Goru.\nRegistrujte se odmah putem ovog formulara! Idealno je da prisustvujete svim radionicama, ali možete i odabrati one koje su vama najinteresantnije.\nSvi registrovani korisnici će na dan svakog treninga dobiti email sa linkom za pristup tom treningu uživo.\nAdWords Google Google Ads webinar\nGoogle AdWords pokreće školu online oglašavanja\nNije mi jasno gdje je “10-cifreni ID broj se nalazi u gornjem desnom uglu AdWords ekrana”, koji treba da se unese u formular?\nUna Dimitrijevic says:\nPogledaj sliku iz attachmenta :)


Press Online :: Svet :: Trampovi savetnici u Jerusalimu i Ramali\nTrampovi savetnici u Jerusalimu i Ramali\nSavetnici bele kuće Džared Kušner i Džejson Grinblat idu u Izrael kako bi pokušali da ožive mirovne pregovore na bliskom istoku, prenose izraelski mediji.\nGrinblat koji je zadužen za međunarodne pregovore stiže već danas, a Kušner koji je zet predsednika Trampa u sredu.\nOčekuje se da će se obojica sastati s izraelskim premijerom Benjaminom Netanijahuom u Jerusalimu i palestinskim predsednikom Mahmudom Abasom u Ramali na Zapadnoj obali.\n"Uzbuđen sam zbog ponovnog putovanja u Izrael i na palestinske teritorije da nastavim diskusije o mogućnosti za mir", napisao je Grinblat na svom Tviter nalogu.\nKušnerova poseta Izraelu biće druga u poslednja dva meseca. U maju su Kušner i njegova supruga Ivanka pratili Trampa u poseti Izraelu u okviru njegovog prvog putovanja u inostranstvo otkako je postao predsednik.\nJedan zvaničnik Bele kuće izjavio je za Vol strit džornal, koji je jutros objavio vest o najavljenoj poseti, da je "važno imati na umu se da će sklapanje istorijskog mirovnog sporazuma zahtevati vreme i da bi bilo napretka, biće po svoj prilici mnogo poseta Kušnera i Grinblata regionu, ponekad zajedničkih, ponekad odvojenih i moguće mnogih poseta izraelskih i palestinskih pregovarača Vašingtonu, ili drugim mestima, dok se vode suštinski pregovori".\nMnogi su se začudili kad je Tramp zadužio Kušnera da doprinese postizanju mirovnog sporazuma budući da je on biznismen bez prethodnog diplomatskog iskustva, navodi Džeruzalem post.\nTramp je izrazio uverenje da će njegov zet odlično obaviti taj posao jer "zna region, zna ljude, zna igrače". Kušner, koji je ortodoksan Jevrejin, sada je u središtu kontroverzne afere koja povezuje najviše zvaničnike američke diplomatije s ruskim diplomatama.\nZvaničnik Bele kuće je takođe ponovio da je predsednik Tramp jasno rekao da su nastojanja za postizanje trajnog mira između Izraela i Palestinaca za njega prioritet i da snažno veruje da je mir moguć. U svom govoru u Muzeju Izrael u Jerusalimu na kraju posete regionu on je pozvao obe strane da potisnu ustranu "bol i nesporazume iz prošlosti".\nPoslednji bliskoistočni mirovni pregovori, vođeni posredstvom SAD, doživeli su krah u aprilu 2014. godine.


Zaev: Otvoreni Balkan stvoren za dobrobit celog regiona\nTanjug 21. decembra 2021. 14:15\nTIRANA – Premijer Severne Makedonije Zoran Zaev izjavio je danas da Otvoreni Balkan nije zamena za EU već promoter najboljih evropskih praksi, a da zemlje regiona ostaju posvećene svojim agendama i obavezama u procesu evrointegracija.\nZaev je u Tirani rekao da je Otvoreni Balkan autentičan, zajednički proces koji su pokrenule tri zemlje, ali da je stvoren radi dobrobiti celog regiona pozivajući i ostale zemlje regiona da se pridruže toj inicijativi.\n„Podstičemo sve zemlje Zapadnog Balkana da daju doprinos inicijativi i da budu povezane i ekonomski razvijene bez ograničenja i barijera, prilagođene potrebama naših građana i da im donose konkretne benefite“, rekao je Zaev na zajedničkoj pres konferenciji sa predsednikom Srbije Aleksandrom Vučićem i premijerom Albanije Edijem Ramom.\nZaev je rekao da je učešće na samitu u Tirani verovatno njegova poslednja premijerska dužnost i izrazio zadovoljstvo i čast što je direktno učestvovao i doprineo plemenitoj misiji pokretanja inicijative Otvoreni Balkan.\nNaglasio je da se u Tirani danas predstavljaju konkretni koraci navodeći da su potpisani sporazumi o uslovima za slobodan pristup tržištu i rada i sporazum o povezivanju šema elektronske identifikacije građana Zapadnog Balkana.\n„Kada se sporazumi verifikuju u parlamentima naših zemalja povezaćemo naše ljudske resurse, učinićemo tržište većim i postati konkurentniji i snažniji. Na jasan i otvoren način se povezujemo kako bi građani imali konkretne benefite koje će uskoro moći da se osete u hiljadama porodica“, rekao je Zaev.\nNaglasio je da je Otvoreni Balkan platforma koja primenjuje najbolje evropske prakse i da je veliki „kontributor“ ideja EU, ističući da region i Zapadnog Balkana jeste Evropa.\nDodao je da je Brisel odlučio da uspori proces proširenja EU, ali da zemlje regiona ne treba da čekaju navodeći da Otvoreni Balkan nije zamena za EU, već fasilitator za evropske ideje na Balkanu i da zemlje regiona ostaju posvećene svojih agendama i obavezama u pristupu EU.\nOn je naveo da je Otvoreni Balkan nova i snažna regionalna veza koja je dobila jaku podršku poslovne zajednice i privrednih komora u tri zemlje kojima je, kaže, ta platforma potrebna.\nZaev je zahvalio Vučiću i Rami na zajedničkom poverenju i viziji u potrebi za Otvorenim Balkanom i istakao da nema razloga napuštati put koji vodi isključivo bliskoj saradnji u regionu.\nPredložio je bolju povezanost zemalja u turizmu kako bi region učinili privlačnom tuirističkom destinacijoim na svetskom tržistu, ali i vinskom turističkom regijom i pozdravio najavu predsednika Vučića da se na proleće sledeće godine u Beogradu održi regionalan sajam vina.\nZaev je predložio i intenziviranje saradnje tri zemlje u oblasti filmske industrije, kao i da na polju saradnje u organizaciji događaja za mlade.\n„Otvoreni Balkan nije samo inicijatva koja je okupila lidere tri zemlje nego za mene ima i ličnu dimenziju jer je okupila tri prijatelja“, poručio je Zaev i dodao da je njegov naslednik Dimitar Kovačevski jednako posvećen toj inicijativi.


V. Glišić | 02. nov 2016.\n– Ministarstvo privrede je dužno da automatski vrši kontrolu, ali u ovom slučaju odugovlači. Nezvanično smo dobili odgovor da čak i kad bi nam gazda uplatio zaostale zarade, da bi zatvorio drugi kvartal, verovatno bismo bili dovedeni u situaciju da na sledeće plate čekamo četiri meseca, do sledećeg kvartala. To znači da bi mi na plate mogli da računamo samo kada njemu zaprete aktiviranjem bankarskih garancija, objašnjava Antonijević.\n– Mi smo kao zaposleni tokom ovih godinu dana uradili sve što je bilo do nas da emitujemo program. Vlasnik je taj koji postavlja direktora, a on bira urednike i novinare. Ako je Milosavljević procenio da postavljeni direktor ne može da zaradi novac, mogao je da ga smeni u prvim mesecima posle kupovine televizije, a ne da čeka da račun bude u blokadi, ističe naš sagovornik.\n– Od ukupno 66 zaposlenih, 32 je potpisalo da želi da ode iz firme uz socijalni program i sindikat je poštujući njihovu želju poslao dopis Ministarstvu. Međutim, reč je o potpuno nezvaničnom programu i zato tražimo da sednemo sa gazdom i pregovaramo. Prvo, precizno mora da se utvrdi kolika je otpremnina, da li je ona 200 evra po godini staža, zatim da nam se isplate sve zaostale zarade i da se precizno utvrde rokovi isplate. Tek kad se sve to stavi na papir možemo da govorimo o socijalnom programu, da ne bi kasnije došli u situaciju da nas radnici pitaju šta ste to potpisivali, nama niko ništa nije platio, komentariše Goran Antonijević.\nKragujevac Privatizacija Radoica Milosavljević RT Kragujevac\n← Međunarodna federacija novinara: Ove godine u svetu ubijeno 66 medijskih radnika\nTanjug – Godinu dana uspešnog nepostojanja →